Gospodine predsjedniče prije rasprave o ovoj točci molim pauzu od 5 minuta u ime Kluba HSS-a.
Ne mogu vam dati 5, jer vam moram dati 10, to je minimum. 10 minuta stanka. Gospođe i gospodo nastavljamo sa radom nakon ove stanke. Molim predstavnika Kluba HSS-a, poštovanog zastupnika Antu Markova da uzme riječ. Izvolite.
Hvala lijepa. Poštovani gospodine predsjedniče, gospodine ministre, poštovane kolegice i kolege. Razlog zašto sam zatražio stanku u ime Kluba HSS-a leži u činjenici da pred sobom imamo Prijedlog odluke o imenovanju predsjednika, zamjenika predsjednika i članova Vijeća Hrvatske agencije za telekomunikacije. Temeljem Zakona o telekomunikaciji bilo je potrebno izabrati članove Vijeća. Ovi članovi Vijeća će odlučivati o trećoj koncesiji koja se daje za mobilnu telefoniju. Isto tako prije plenarne rasprave s obzirom na ozbiljnost ali i sa obzirom na članak 9. stavak 7. Zakona o telekomunikacijama koji govori o nespojivosti i dužnosti. S obzirom da je matični odbor, Odbor za izbor i imenovanje nije raspravljao ovu temu jer da je raspravljao vidio bi da postoje materijalni i pravni razlozi zbog kojeg upozoravam da je bolje da privremeno odustanemo od rasprave i imenovanja predsjednika, potpredsjednika i članova vijeća jer to može nanjeti štetu i nanjeti štetu ugledu i Republici Hrvatskoj i zakonu a svi skupa želimo da donesemo i da dođemo do trećeg koncensionara čiji cilj je zapravo smanjenje cijena impulsa i veću povoljnost za naše građane. Upravo da se ne bi dogodilo ništa od toga što sam naveo tražim u ime Kluba da se razmotri prijedlog da se izbor, Odbor za izbor i imenovanja još jedanput očituje o tome i da vidi gdje je to i što je to neusaglašeno sa člankom 9. stavkom 7. Zakona o telekomunikacijama. Hvala lijepo.
Hvala lijepo. Gospođe i gospodo zastupnici Hrvatski sabor je jučer u dnevni red utvrdio Prijedlog ove Odluke. Prijedlog Odluke o imenovanju Vijeća predsjednika, zamjenika predsjednika i članova Vijeća u skladu sa Zakonom o telekomunikacijama, članku 9. ovlaštena je jedino i isključivo podnjeti Vlada. Prema članku 91. Poslovnika Hrvatskog sabora Odbor za izbor, imenovanja i upravne poslove predlaže izbor i imenovanja, razrješenja i opozir drugih dužnosnika koje bira odnosno imenuje Sabor ako zakonom nije drukčije određeno. Budući da je člankom 9. Zakona o telekomunikacijama izrijekom zakonom utvrđeno da je jedini ovlašteni predlagatelj ovoga Vijeća Vlada, Odbor za izbor, imenovanja i upravne poslove u skladu sa Poslovnikom Hrvatskog sabora nije imao poslovničkoga osnova biti uključen u raspravu i davanje mišljenja ili podupiranje prijedloga Vlade. Molim predstavnika Vlade, ministra Božidara Kalmetu da dodatno obrazloži Prijedlog Odluke.
Hvala gospodine predsjedniče, kolegice i kolege zastupnici, ovo je Prijedlog o imenovanju predsjednika, zamjenika predsjednika i članova Vijeća Hrvatske agencije za telekomunikacije koje je predložila Vlada po raspisivanom, nakon što je bio raspisan javni pozivšto nije bilo obavezno. Dakle, Vlada je mogla imenovati i predložiti 5 kandidata bez da je raspisala javni natječaj, međutim, Vlada je raspisala javni natječaj, javio se relativno velik broj kandidata i Vlada predlaže ovih 5 kandidata u Hrvatskom saboru da ih usvoji. Svi, svi ti kandidati zadovoljavaju uvjete i nijedan od tih kandidata nije u sukobu interesa s obzirom da je ovdje rečeno da se pozvalo na članak 9. a on govori o tome. Ja ću obrazložiti jasno i zašto. Vlada predlaže da se za članove Vijeća hrvatski agent za telekomunikacije imenuje Gašpar Gaćina kao predsjednik, Miljenko Krvšek ovdje je bila greška, Krvšek, dakle ne Krivšek nego Krvišek kao zamjenik predsjednika, Juraj Mužina kao član, Ande Dodik kao član i Zentne Radovan kao član. Vi ste dobili i imate životopise tako da mislim da nema potrebe da ja čitam životopise. Hoću samo kazati da se radi o ljudima koji su u struci. Jer vi znate da je potrebno 5 godina radnog iskustva u struci, u ovoj dakle struci da bi mogao biti član agencije. I slažem se sa gospodinom Markovom da je to vrlo važno, jedno regulatorno tijelo koje će imati vrlo odgovoran posao. Tako da ja držim da su svi ovi ljudi, to se vidi iz životopisa u tom poslu bili dugo godina, neki više nisu kao Radovan Zenter, kao, ispričavam se Gašpar Gaćina koji je u mirovini. Neki su na fakultetima, dakle uglavnom na poslovima koji su vrlo važni i bitni, odnosno koji su preduvjet da uopće može biti član. Ja mislim da nema potrebe da ja sada govorim kronologiju. Bitno je, i sada je najbolje vrijeme za imenovanje ovih ljudi iz nekoliko razloga. Vi znate da je raspisan natječaj da je Vijeće za telekomunikacije koje po postojećem zakonu radi sve dok se ne formira agencija raspisalo natječaj za trećeg operatora i da je rok za prijavu 27. 9. tada je i otvaranje ponuda. Rok za prijavu je 7. 9. tada je i otvaranje ponuda. A odluka će biti donjeta 18. 10. Da bi se pripremio sam natječaj, da bi se donjeli određeni pravilnici a treba donjeti čitav niz pravilnika a tu je bilo potrebna itekakva arganiziranost bivšeg Vijeća odnosno još uvijek aktualnog vijeća koje će biti odlukom da se imenuje agencija koja će praktički nestati. Tako da je napravljen veliki posao. Odgovoreno je na sva pitanja koja su bila upućena vezano za natječaj i sada je vrijeme i timeing da se imenuju članovi Agencije za telekomunikacije kako bi u sljedećih 10-ak dana počeli raditi odmah i 27. 9. otvorili ponude odnosno donjeli odluku onda za nekih 3 tjedna, to je negdje 18. 10. Evo.
Hvala lijepa. Otvaram raspravu. Klub SDP-a, poštovani zastupnik Nenad Stazić. Izvolite.
Poštovani predsjedniče, kolegice i kolege, uvaženi ministre. Jutros u 9 sati održana je sjednica Odbora za izbor i imenovanja. Na toj sjednici Odbora ova točka nije bila uvrštena u dnevni red. Upozorio sam na kraju rasprave po drugim točkama predsjednika Odbora da bi bilo dobro da Odbor za izbor i imenovanja raspravi ovakve kadrovske prijedloge koji dolaze iz Vlade. Točno je ono što kaže predsjednik Šeks da je ovlašteni predlagatelj Vlada Republike Hrvatske, a ne Odbor za izbor i imenovanja. To međutim po našem Poslovniku ne priječi Odboru da raspravi prijedlog Vlade i da zauzme o tome mišljenje. To mišljenje istina Bog nije obvezujuće, ali konačnu odluku donosi ovaj Sabor. I mislimo u Klubu SDP-a da bi bilo puno bolje da je to raspravljeno u Odboru jer se ovdje radi o kadrovskim rješenjima. Radi se o imenima i prezimenima ljudi. Ja zbog toga u ovoj fazi rasprave i sada govoreći u ime Kluba neću spominjati konkretna imena. Jer ne želim dovoditi u pitanje nečiju stručnost ili nečiju moralnost. Ovdje želimo raspravljati načelno o tome koga imenovati u ovo prevažno regulatorno tijelo. Najmanje dva, dakle dva od pet predloženih kandidata dolaze iz HT-a. Što su oni bili u HT-u? Jedan, za kojega se predlaže da bude i predsjednik ovoga Vijeća bio je pomoćnik predsjednika uprave HT-a. A prije toga član uprave HT-a. Gdje on sada radi to u ovom životopisu ne piše. Piše samo da je 31. siječnja 2004. prestao raditi u HT-u. S pravom se pitamo da li je prestao raditi u HT-u u dogovoru sa Vladom da bude predložen za člana ovoga Vijeća. Drugi isto tako je vodio korporativni sektor posebnih mreža. Za njega isto ne znamo gdje trenutno radi jer to u njegovom životopisu ne piše. Treći predloženi kandidat radi u Odašiljačima i vezama. Ovo vijeće će odlučivati i o Odašiljačima i vezama. Prema tome tri od pet po našem dubokom uvjerenju ne bi mogli biti imenovani u ovo vijeće ne zbog toga što nisu dovoljno stručni ministre kalmeta. Mi to uopće ne sumnjamo. Nego zbog toga što se nalaze u potencijalnom ako ne i stvarnom sukobu interesa. Što se dogodilo i o čemu mediji izvješćuju ovih dana? “HT mobile” i “VIP net” su sklopili ugovor o interkonekciji gdje su nekoliko puta povećali cijene. Znači kad zovete iz jedne mreže u drugu onda je ta, sad ta cijena povećana nekoliko puta. Zašto su oni to napravili? Pa zato da što je moguće više otežaju ovom trećem operateru za koji se sad raspisuje koncesija da osvoji tržište. Jer njima je to povećanje cijena neutralno. Koliko izgubi jedan toliko izgubi i drugi. Ili koliko dobije jedan toliko dobije i drugi. I za njih je to neutralno. Taj potez je isključivo usmjeren protiv trećeg operatera za kojega raspisujemo koncesiju. Pravo ovoga Vijeća je da takvu odluku poništi. A tko će u tom Vijeću o tome odlučivati? Ovi koji su direktno zainteresirani. I što mi možemo očekivati kakvu će oni odluku donijeti. Da ponište to? Oni se nalaze u jednom klasičnom sukobu između javnog interesa, da omoguće trećem operateru da uđe na ovo tržište i privatnog interesa. Da pogoduju tvrtkama iz kojih dolaze i kod kojih su još uvijek možda na platnom spisku jer ne vidimo gdje rade. Kako oni to mogu? Oni mogu pogodovati na nekoliko načina. Najprije da kažu da je ova odluka posve u redu, da ju nema smisla rušiti, da ju nema smisla ispravljati. Mogu to i najobičnijim odugovlačenjem odabira koncesionara. Jer se zasićenost tržišta postiže sa 75% prisutnosti na tržištu, a dva operatera u mobilnoj telefoniji su vrlo blizu toga postotka. Ukoliko se ovaj postupak biranja trećeg koncesionara oduži, a članovi Vijeća mogu na to utjecati treći se nema što javljati. Tko će stradati? Tko će stradati u tome? Stradati će treći koncesionar tako jasno. Manje važno. Građani se stradati. Jer smo se odlučili da ovdje u mobilnu i u fiksnu telefoniju dovedemo više ponuđača usluga. Zašto? Da bi oni ušli u međusobni sukob konkurencije. Zašto? Da bi snižavali cijene. Zašto? Pa da građani mogu jeftinije telefonirati. To je cilj. To je svrha. To se hoće postići. Pristanemo li na ovo to se neće postići. Građani će ostati zakinuti. Oni i sada moraju u ovoj interkonekciji plaćati veću cijenu. Što ih još čeka? Što čeka trećeg operatera, a posredno same korisnike usluga ne znamo. Ne znamo čime nas još mogu iznenaditi. Ali ne nas. Ne Vladu. Građane. Mi zbog toga mislimo da je ovo imenovanje danas vrlo opasno obaviti. Znate ne možete u nogometnoj utakmici između Hajduka i Dinama imenovati suca koji je na platnom spisku jednog od klubova. Jer kako će on suditi objektivno. Ne možete. A to je predloženo. To se, to Vlada predlaže. Prema tome Klub SDP-a predlaže Saboru, parlamentarnoj većini da zastane s ovim postupkom imenovanja. Da Sabor danas donese odluku da o ovome danas neće odlučivati. Predlažemo Vladi da preispita svoju odluku. Da preispita svoju odluku imajući u vidu ovo što prigovaramo. Ne imena i ne stručnost nego “curriculum vitae” kandidata, činjenicu da dolaze iz zainteresiranih grupacija. Ukoliko se to međutim ne dogodi, ukoliko Sabor donese danas odluku voljom parlamentarne većine i imenuje ovakvo vijeće mi unaprijed najavljujemo da ćemo podnijeti prijavu Povjerenstvu za odlučivanje o sukobu interesa jer po članku 2., stavak 2. o Povjerenstvu dužnosnici u smislu Zakona o sprečavanju sukoba interesa smatraju se i drugi obnašatelji dužnosti koje imenuje Hrvatski sabor. Prema tome ovi članovi Vijeća bez obzira što nisu državni dužnosnici u smislu Zakona o državnim dužnosnicima, oni se u smislu Zakona o sprečavanju sukoba interesa smatraju dužnosnicima i povjerenstvo o njima može odlučivati. Povjerenstvo će imati relativno lak zadatak jer će morati uzeti ove životopise koje je Vlada ovdje predložila i naziv ustanove i djelatnost, odnosno naziv Vijeća i djelatnost toga Vijeća i mislim da će to biti jedna od najkraćih sjednica Povjerenstva za sprečavanje sukoba interesa da donese zaključak. Pa da ne bi ove ljude blamirali, da ih ne bi danas imenovali, a sutra izbacivali iz Vijeća zbog sukoba interesa u kojem se faktično nalaze Klub SDP-a predlaže Saboru da zastane, Vladi da razmotri i preispita tu svoju odluku. Hvala lijepa.
Hvala. Ministar Božidar Kalmeta.
Vi ste postavili stav na vaš način a ja mogu postavit ipitanje drukčije dali je vaš interes da se uvede treći operator i da naši građani dobiju jefitnije telefoniranje s mobilnim telefonima ili nije. ja to mogu tako gledati. Jer da vam je da vam je interes dovesti na to, nisam to htio govoriti, nisam htio pričati cijelu kronologiju, onda bi se još i prošle godine raspisao natječaj za trećega operatora imenovala agencija, i mi bi došli na čistu situaciju. Mi smo napravili veliki posao, prema tome to nije napravljeno, moglo je biti napravljeno sve prošle godine. Prije izbora. Jer je Zakon o telekomunikacijama donešen u 7 mjesecu prošle godine. Mi smo napravili veliki trud i mi i vijeće za telekomunikacije i donjeli smo preko destak pravilnika i donjet ćemo onaj pravilnik koji ja također pozdravljam i na vaš upit kad aje bio Zakon o izmjenama Zakona o telekomunikacijama sam rekao da ćemo taj pravilnik donjeti. A to je da se plaća samo potrošeno. Napraljen je dakle veliki trud i oko pripreme natječaja, jer nije bilo jednostavno ni natječajnu dokumetnaciju napraviti. KOnzultiranje tu i fakultet i dakle to je jedan veliki posao je napravljen. I raspisan je natječaj postoji interes i evo vrlo skoro bi mi trebali dobiti trećeg operatora čiji ulazak će doista dovesto do toga da ćemo jefitnije telefonirati sa mobilnim telefonima. Ja sam rekao prije da treba najprije treba deset godina iskustva u ovoj uskoj struci, a onda smo mi odnosno vi izmjenom zakona smanjili na 5 godina jer ne možete naći ljudi koji se razumiju u ovu struku. Vi ne možete dovesti nekoga stručnjaka za željeznicu da sjedi ovdje ili stručnjaka za sada, to je uska i specifična struka. Jasno da je uvijek netko negdje radio, št oje blizu ovomešto će raditi ovo regulatorno tijelo. Ali možemo postaviti pitanje to znači da je nogometaš igrao nekada za Hajduka sada prijeđe u Dinamo to znači i dalje biti u dresu Dinama a da će igrati za Hajduk. Ja mislim da to nije istina jer jet o jedan profesionalazam a ovi ljudi će biti profesionalci u ovom tijelu, to je bitno kazati. Ovo tijelo nije volontersko, ovo je profesionalno tijelo gdje se zasniva radni odnos, i ako radiš ovdje ne možeš više raditi bilo gdje. Da ne govorim o politici. Netko je bio u jednoj stranci pa je jednu ideju branio, pa prijeđe u drugu pa brani potpuno suprotnu ideju. Prema tome ne možemo to postavljati na taj način. Ja sam rekao da ovi ljudi koji su predloženi zadovoljavaju sve uvjete. Radili su dvojca u HTu jedan je otišao iz HTa čini mi se u siječnju a drugo je otišao danas. Jer se prijavio na natječaj i normalno je da taj čas ako se on imenovao više ne radi tamo. Prema tome neka sukoba interesa. Profesionalno je radio tamo sad će profesionalno raditi odgovorno odgovarati ovom Saboru jer ga Sabor imenuje. Prema tome ja mislim da je ovdje da je ovdje sve ne mislim nego sam siguran na kraju krajeva da ovdje sve da je sve apsolutno u redu, da nema nikakvog sukoba i da će ovi ljudi profesionalno obavljati svoj posao, a mogu vam kazati da smo i te kako vodili računa koga ćemo imenovati u ovo vrlo važno regulatorno tijelo. A sve u cilju, jasno, da sekao što sam rekao na početku, otvorep onude i onda da se izabere treći operator na zadovlljstvo svih nas. Jer na kraju krajeva to od nas javnost i očekuje. Prema tome ja mislim gospodine predsjedniče to je moje skromno mišljenje da sukladno Zakonu o telekomunikacijama i moj ljudi koji su to pripremali skupa sa mnom. Ministarstvo i Vlada na kraju krajeva, da nema nikakvog razloga da se ovo danas ne raspravi i ne izglasa.
U ime Kluba HNSa PGSa poštovani zastupnik Antun Kapravljević. Izvolite.
Gospodine predsjedniče,gospodine ministre, kolegice i kolege. Evov ja bih krenuo sa onim na čega me je ponukao gospodine ministar, kada je rekao kako bi igrač Dinama ili Hajduka prelazeći iz jednoga kluba u drugi klub trebao igrati za taj klub. Međutim ovdje se ne radi o igračima. Ovdje se radi o sucima. Ovdje, sudac je taj koji određuje kako će se igrati. I taj sudac ako je na platnom spisku Dinama onda će suditi za Dinamo neće suditi za Hajduk. Ali toliko o tome, ja bih se vratio na same početke. Jer bio sam djelatnih Hrvatskih telekomunikacija prije nego što sma došao ovamo. I žao mi je što uvijek, ali doslovce uvijek kada se raspravlja o telekomunikacijama, ne samo o Hrvatskom telekomu, Hrvatskog telekoma više nema. Nego kada se raspravlja o telekomunikacijama onda se uvijek nešto radi ispod žita. Uvijek se radi po mraku, uvijek se radi o nekakvim tajnin odlukama jer nitko nikada od nas ni u HTu a ni od vas gospodo ovdje, nije vidio prvi ugovor koji je potpisan pri prodaji dionica, nije vidio drugi ugovor koji je potpisan pri prodaji dionica. Ni jedan taj ugovor nitko od nas nije vidio. I zbog toga se sada dešava da iz HTa odlazi 700 radnika, i zbog toga će se desiti da ode 1500 radnika. A najava je da ode 3500 radnika. To je ono o transparetnosti prvih ugovora. A da ne govorim o tome kada se raspravljalo o vijeću, ove agencije da je i to donešeno na zatvorenoj sjednici Vlade.Da je i to bilo tajno, da je i to bilo iznenada i da je bilo u zadnjem trenu. Postavlja se pitanje kome je u interesu da se sve oko telekomunikacija dešava tajno. Znamo kome. Vladi. Vladi je u interesu da ne dođe do t rećega operatera. Zašto? Zato što dolaskom trećega operataera cijene na tržištu padaju, građani plaćaju manje usluge, ali isto tako Vlada ubire daleko manje nego što je ubirala do sada. Nema PDVa, nema dobiti. Zbog toga se na ovaj način postupa sa telekomunikacijama. A što se tiče same Hrvatske agencije za telekomunikacije. Ona nastaje ukidanjem vijeća za telekomunikacije. I Hrvatskog zavoda za telekomunikacije. A osnovne djelatnosti koje ta agencija treba raditi su donositi odluke o davanju oduzimanju koncesija i dozvola. A druga još bitnija za građane Republike Hrvatske, nadzira i regulira cijene i kakvoću telekomunikacijskih usluga. I šta se sada dešava. Sada u to vijeće ulaze ljudi koji su direktno u vezi sa mojom bivšom firmom sa HTem. I onda imamo naslove u novinama, treću mrežu bira pomoćnik Mudrinić. Onda imamo, 2U neovisnom vijeću dva stručnjaka iz HTa." Samo pet tvrtki u utrci. U Vijeću za telekomunikacije dvoje bivših djelatnika HTa. Prvi ljudi novoga vijeća stižu iz Hrvatskog telekoma. Gospodo zar nije očitit primjer da se ne želi smanjiti cijenu, i ovaj dogovor između VIPa i HTa u stvari ugovor između VIPa i HTa gdje se posao interkonekcije u mobilnim mrežama diže cjena za taj posao. To direktno šteti građanima. Direktno utječe na cijenu mobilne telefonije. I tko to podržava? Normalno, oni koji su direktno zainteresirani. U ovom slučaju je to HT jer on direktno ulazi u taj, u agenciju. Do kada i na koji način će to biti tako? Gospodin Stazić spominje mogući sukob interesa. Točno. Ja isto. Ne kao član povjerenstva, nego član Hrvatske narodne stranke smatram da ne možemo glasati, dati svoje glasove za ovakvo vijeće, jer ja osobno smatram, čitajući članak 3. Zakona o sprečavanju sukoba interesa da dužnosnici ne smiju biti ni u kakvom odnosu ovisnosti prema osobama koje bi mogle utjecati na njihovu objektivnost. Oni su u svakom slučaju i moraju biti neobjektivni, isto kao što i ja kao bivši djelatnik HT-a ne mogu biti objektivan. Jer tamo imam užasno puno prijatelja i znam koju kalvariju sada prolaze i ne mogu biti objektivan. Tako ni oni sigurno neće biti objektivni. Ovo bi eventualno Klub HNS-a i PGS-a mogao podržati, znači Hrvatska narodna stranka i Primorsko-goranski savez bi to mogli podržati samo ako Vlada kaže da je to direktiva Deutsche Telekoma i da više nakon 15 dana nećemo morati mijenjati i imenovati neke druge, jer sve do sada smo radili po direktivama drugih, a pošto ne znamo kakav je ugovor na početku potpisan, sumnjamo da je ovo Deutsche Telekom, a sada onaj T koji je ostao u Hrvatskoj, naredio.
Hvala. Ispravak netočnog navoda. Poštovani zastupnik Milan Meden.
Evo, ja ispravljam jedan u nizu netočnih navoda, samo jedan navod. Naime, zastupnik Kapraljević je rekao da Vladi nije u interesu da se odabere treći operater. Sigurno je u interesu, jer zbog toga je i raspisala natječaj, to je definitivno. Ne može joj biti u interesu da će zbog toga zaraditi manje novaca na PDV, zato jer će se dodatnom regulacijom ili razbijanjem duopola sigurno u toj mreži biti daleko još veća penetracija korisnika, a osim toga je to još snažan doprinos deregulaciji hrvatskog tržišta u telekomunikacijama.
Ministar Kalmeta.
Pa jasno da, evo kolega zastupnik je rekao ono što sam ja htio reći da, smiješno je govoriti da ovoj Vladi nije u interesu treći operator, a sve smo napravili da uvedemo trećeg operatora i za mjesec dana ćemo imati trećeg operatora. Sve smo apsolutno napravili. Ništa nije bilo napravljeno, osim što je postojalo Vijeće za telekomunikaciju koje je postojalo još otprije. Prema tome, mislim da je to, o tome razgovarati da je, ne znam što je to bilo tajno. 11. veljače je bio javni poziv za članove Vijeća Agencije za telekomunikacije. Nakon toga je Vlada na svojoj sjednici dala suglasnost za raspisivanje koncesije 25. veljače, zatim je raspisan natječaj, opet javno. Javno je kazano da je 27.9. otvaranje ponuda, da je 18.10. odluka, dakle, mislim ja stvarno ne znam što je tu tajno i što se oko toga skriva. I sad raspravljamo o članovima, potencijalnim članovima Agencije. Drugo, kad spominjete da ste bili djelatnik HT-a i kad spominjete veliku brigu oko 700 radnika i u redu je da je briga i nas je briga i svih nas mora biti briga, ali moram vas podsjetiti da je u 12. mjesecu bivši nadzorni odbor i bivša Vlada donijela takvu odluku da se ove godine iz HT-a otpusti 700 radnika. Prema tome, mogli ste to i trebali ste to znati, jer su to vaši kolege donijeli takvu odluku, a ne mi. Isto tako, kad je u pitanju ugovor o kojem govorite o prodaji HT-a, 2001. godine je prodano 16% HT-a, prema tome mogli ste pitati i svoje stranačke prijatelje ili prijatelje iz koalicijske vlasti te ugovore, ako vas doista interesiraju, a ne to sada meni govoriti koji apsolutno ni ja ni ova Vlada u tome nije sudjelovala. Ni kod prodaje ni kod donošenja odluke o otpuštanju 700 radnika, a u tome se s vama slažem, koji moraju biti briga svih nas.
Ispravak netočnog navoda. Poštovani zastupnik Antun Kapraljević.
Ispravljam ono kad je gospodin ministar rekao da ne zna šta je tajno. A i sam je rekao da ne zna neke podatke, znači iz ugovora, i onog prvog i onog drugog. Što se tiče ovog drugog dijela, to je isto tajno. Znači nisam znao da je SDP ili moja koalicijska vlast odredila 700 radnika i to je bilo tajno, ali to nam je netko mogao reći, jer bili smo na prosvjedima i mogli smo to saznat. A druga stvar. Pričate o tome da nema nikakve tajne i da neće, da Vlada nije protiv trećeg operatera. Zašto se ne predloži drugačiji sastav? Zašto ne budu dva znanstvenika, 1 iz Zavoda za telekomunikacije, 2 nestranačka ili neka bude jedan iz VIP-a, 1 iz HT-a.
Kolega, to su već prijedlozi razni i to više ne spada u sferu netočnih navoda. U ime Kluba HSP-a poštovani zastupnik Tonči Tadić.
Poštovani gospodine predsjedniče, dame i gospodo zastupnici, poštovani gospodine ministre. Ovo Vijeće Agencije za telekomunikacije biramo dok traje natječaj za 3. GSM operatera mobilne telefonije. Moglo se riješiti u zakonu tako da staro vijeće djeluje dokle god se novo ne formira i tada svih ovih problema ne bi bilo niti bi bilo potrebno forsirati proceduru formiranja novog vijeća. Ovdje se govorilo o mogućem sukobu interesa, o mogućem interesu da HT ima svoje ljude u ovom Vijeću. Ja ću vam reći kakav je interes. Iz studije Roland Berger koja je rađena za hrvatsku Vladu kristalno je jasno. Uđe li 3. operater GSM telefonije u daljnjih 5 godina će postojeća dva operatera, dakle HT i VIP zaraditi samo 960 milijuna dolara. Ako treći operater ne uđe, onda će HT i VIP zaraditi 2 milijarde i 50 milijuna dolara. Dakle, imamo li 3. operatera HT i VIP zarađuju 960 milijuna, nemamo 3. operatera, HT i VIP zarađuju 2 milijarde i 50 milijuna. Dakle HT i VIP imaju milijardu razloga imati svog čovjeka u ovom povjerenstvu, odnosno u ovom Vijeću. I to je suština cijele priče. Možemo sad elaborirati što stoji u ugovoru o privatizaciji, koje su klauzule itd. Možemo podsjećati na činjenicu da je u Sloveniji 78% jeftinije telefoniranje mobitelom, da je za 40% jeftinije nazivanje iz jedne mobilne mreže na drugu ili nazivanje fiksne. Možemo se čuditi na koji način su se baš eto potrefile vrlo slične cijene pozivanja sa VIP-a na CRONET i sa CRONET-a na VIP. Meni to ipak nije čudno, mislim. Naravno da je vijeće bivše postupilo dobro što je to prijavilo Agenciji za zaštitu tržišnog natjecanja, ali je kristalno jasno ako postoje ovako jaki financijski razlozi da treći operater ne uđe, odnosno ako već treći operater uđe da propadne u najskorijem roku, onda je kristalno jasno da ovim velikim igračima koji su predstavnici zapravo Detusche Telekoma odnosno austrijskog Mobilkoma, nisu hrvatske firme, nego su zapravo dvije multinacionalke na tlu Hrvatske, onda je jasno da im mora bit stalo da taj treći operater ima čim teže startne uvjete za ulazak. Gospodin ministar kaže da mu nije to dovoljan razlog za sukob interesa. Može biti da mu doista nije jer pomoćnica ministra je gospođa Tatjana Holjevac bivša direktorica VIP-a i to je posve normalno i prihvatljivo. Znate, u Japanu bi to bilo jako teško prihvatljivo ali kod nas nažalost je tako kao što je. Dakle, to vijeće koje bi trebalo biti potpuno neovisno od upliva HT-a i VIP-a bi trebalo biti vijeće koje će recimo presuđivati smije li treći operater dok ne sagradi tornjeve svih potrebnih 900 tornjeva po Hrvatskoj, smije li on sagradivši tornjeve samo oko Zagreba, Splita, Osijeka i Rijeke koristiti mrežu HT-a i VIP-a za spoj među svojim korisnicima, tj. smije li koristiti nacionalni roming. To bi trebalo presuđivati recimo takvo vijeće. Također, to vijeće bi trebalo presuditi sa kolikom cijenom interkoneksije će on ići taj treći operater prema HT-u i VIP-u odnosno kakva će sučelja, pod kojim uvjetima će se on spajati na njihovu mrežu. Za takvo odlučivanje čovjek doista mora biti bez ikakvih primisli i bez ikakvih repova i svoje bivše karijere a ja sam eto kao i moje kolege u Klubu HSP-a vrlo skeptičan da će ova dvojica likova koji su ovdje predloženi a došli su iz HT-a biti u tom smislu potpuno nepristrani i potpuno neovisni i zato kako ne bismo izlagali ruglu Hrvatsku državu pred možebitnim stranim investitorima u mobilnu telefoniju odnosno u buduću novu fiksnu mrežu koja će biti ovdje smatram gospodine ministre da je doista potrebno odustati od ovakvog sastava i potražiti ljude koji su stručni a nisu radili u HT-u. Ja ne mogu vjerovati da u Hrvatskoj uz postojeći FER, uz postojeće brojne kabelske televizije, uz postojeće radio postaje, uz brojne ljude koji su u malom i srednjem poduzetništvu i bavili su se tim biznisom, uz postojeće stručnjake koje imamo po institutima ne možemo naći pet ljudi koji nisu vezani ni za VIP ni za HT. E, to mi pak ne možete nikako tvrditi. Dakle, mi želimo samo to, ništa više od toga jer to će onda ovom natječaju dati punu pouzdanost, punu nepristranost a hrvatskom gospodarstvu u telekomunikacijama potrebnu stabilnost i trećeg operatera koji će doista preživjeti. Uđe li treći operater a ne preživi radi toga što to vijeće nije odradilo svoju ulogu neki novi treći operater će teško tu ući i u Hrvatskoj se za vijeke vjekova cementira duopol HT-a i VIP-a u fiksnoj telefoniji. Uđe li neki novi fiksni operater a radi nefunkcioniranja ovog vijeća ne preživi cementira se također monopol u fiksnoj telefoniji. To su stvari o kojima mi govorimo. To stoji iza cijele ove priče o sastavu tih ljudi a vjerujte mi u tom poslu se vrte zapravo stotine milijuna dolara godišnje. I naravno da postoje stotine milijuna odnosno milijarde razloga da sastav bude takav da odražava interese jedne ili druge multinacionalke koje drmaju telekomunikacijskim prostorom Hrvatske. Mi u HSP-u to nećemo dopustiti.
Klub IDS-a poštovana zastupnica Dorotea Pešić-Bukovac.
Poštovani predsjedniče, štovane kolegice i kolege, gospodine ministre! IDS neće i ne može podržati jedan ovakav prijedlog, čak štoviše protivimo se imenovanju predsjednika, zamjenika predsjednika i članova Vijeća Hrvatske agencije za telekomunikacije jer to je po mišljenju IDS-a klasičan i direktan sukob interesa. Čitali smo naravno kroz medije njihove kurikulume vite gdje su do sada radili i na koji način mogu ustvari pogodovati poduzećima u kojima su radili a za prestanka rada čuli smo da se zapošljavaju u agenciji a ja pretpostavljam da nakon prestanka mandata rada u agenciji će se vratiti naravno u HT odnosno u Deutshe Telekom. Mislim da je prilično bilo neozbiljno da je na naše klupe došao jedan ovakav prijedlog i smatramo da bi prije nego što na naše klupe dođe ovakav prijedlog Povjerenstvo za sukob interesa je trebalo dati svoje mišljenje. I mislim da bi se tek onda zastupnici mogli očitovati i glasati o tome da li jedno vijeće ovakvo je u sukobu interesa odnosno njegovi članovi ili nije. Mislim da bi onda tada se pokazalo ozbiljnost u odnosu prema ovom parlamentu. Mislim kad smo tako dugo čekali na ovo povjerenstvo da se moglo još malo pričekati da se povjerenstvo očituje oko toga kad već Odbor za imenovanje nije to stavio a svoj dnevni red. Ja isto tako kao kolega Tonči Tadić ne mogu vjerovati da nema ljudi van HT-a koji bi bilo u agenciji zaposleni. Isto tako, znamo da se ogromni vrste u telekomunikacijama i da je to zaista grčevita borba za opstanak te dvije mreže i da to tako i ostane. Sjetimo se možda prije par mjeseci kad isto tako nije se ugradilo u Zakon o telekomunikacijama obračun impulsa. Ministar nam je ovdje javno obećao da će se izraditi pravilnik o tome i dan danas taj pravilnik još nije došao. Dobro, ja se nadam što prije. Ja se ustvari na kraju neću polemizirati, neću se upuštati što je čiji interes ovdje, da li je nečiji interes kako se Vlada očituje ili Sabor oko ovog prijedloga ali mislim isto tako da i Vlada i ovaj Sabor trebaju postupati po zakonu. I ja bih zaista molila da se danas ne očitujemo o ovim kandidatima nego da se prije toga očituje Povjerenstvo o sukobu interesa jer isto tako znamo da u razvijenim demokracijama agencije se baš stvaraju i formiraju kako bi odlučivale o stvarima koje su u sumnji da bi recimo u ministarstvima u Vladi bile u sukobu interesa i u cilju sigurno napredovanja u našoj demokraciji ja vas pozivam da danas ne glasamo o tome.
Hvala. Ispravak netočnog navoda, poštovani zastupnik Emil Tomljanović.
Želio bih samo ispraviti kolegicu kada kaže da će ljudi koji su danas ovdje predloženi da uđu u agenciju ponovo se vratiti na svoja radna mjesta u Hrvatski Telekom ili možda u VIPnet. Želim reći jer osobno poznajem te ljude da su oni radili u Hrvatskom Telekomu, to biste vjerojatno vi morali znati čim dajete takve izjave i sasvim je normalno i prirodno da upravo iz korporacije poput Hrvatskog Telekoma ili VIPneta ili možda Siemensa, ili možda Ericssona postoji zapravo jedno jezgro ljudi koji su sposobni voditi agenciju. Ja ne tvrdim da to moraju biti oni ali sam siguran da ove ljude koje osobno poznajem su vrsni znalci struke. Evo, znači oni se neće ponovo vratiti na ova radna mjesta jer u tim kompanijama više i ne rade već nekoliko godina.
Ministar Kalmeta.
Ne bih se htio ponavljati previša ali ja vas doista molim. Pa ne možete unaprijed govoriti što će se dogoditi. Ne može se hipotetski sumnjati u ljude koji još nisu imenovani samo zato što su nekad radili ili bili u sustavu HT-a. Ne može se hipotetski, ponavljam, sumnjati u ljude samo zato što nekad negdje rade. Svatko od nas je nekad negdje radio. Pa ne znači da je svatko od nas zaljubljen tamo gdje ne nekaga radio, a još manje znači da svatko negdje radi da je zaljubljen u onu firmu koju radi. Samo je pitanje tu čestosti, poštenja itd., itd.. I ne možemo čak ovdje za ovom govornicom te ljude nazivati likovima. Mislim da moramo biti bar koliko toliko korektni, svatko je negdje radi a više smo imali samo tržište kakvo smo imali. Prema tome, ja doista molim još jednom da nema smisla unaprijed nekoga optuživati ni krivog ni dužnog.
U ime Kluba HSS-a poštovani zastupnik Ante Markov, izvolite.
Hvala vam lijepa gospodine predsjedniče, kolegice i kolege. Ja čvrsto vjerujem da je cilj i zadaća ove Vlade da se uvede treći koncesionar. Ja čvrsto vjerujem da je želja ove Vlade da građani imaju jeftinije impulse. Ja sam potpuno uvjeren u to. Kao što sam potpuno uvjeren da je cilj i funkcija cilja i zadaća HT-a i VIP-a da se to ne dogodi, tu nema ništa spornog. Svatko brani svoje interese. Ja sam potpuno uvjeren da ni ovoj Vladi kao ni ostalim Vladama nije lako nositi se sa velikim i moćnim multinacionalnim kompanijama koje imaju više načina da riješe stvar. Lako se nositi sa građaninom, sa malim poduzetnikom, srednjim poduzetnikom, jer njega možemo sa zakonom i provedbom zakona dovesti u red da funkcionira i onako kako i treba. Svugdje u svijetu nije Hrvatska otok u tom smislu da mi ovdje sada pravimo da se to nigdje ne događa. Svijet tako funkcionira, Ujedinjeni narodi tako funkcioniraju, Haaški sud tako funkcionira, sve tako funkcionira. A što je zadaća nas ovdje u ovom Parlamentu da to znamo kao što sigurno znamo i da pokušamo se oduprjeti tome jer nama je lakše nego Vladi. Ja znam i prošlu Vladu i ona je imala svoje ljude koji su navijali za svoje stvari. I ova Vlada ima svoje ljude koji navijaju za svoje stvari, toga će biti. Ništa to nije drugačije nego što je svugdje na svijetu. Ali zadaća ovog Parlamenta je da svima njima oteža tu stvar, da im ne pomognemo nego da im otežamo svima njima. A Vladi posredno da pomognemo. Jer kao što sam rekao siguran sam da je interes Vlade da građani imaju jeftinije impulse. I upravo zato nema nikakve veze, argumentacija da li je netko dao otkaz danas ili jučer. A zamislite da je predsjednik Sabora stavio jučer da raspravljamo a ovaj još nije dao otkaz. Bio bi u sukobu interesa. Ma nemojte danas nije. Pa nije u tome poanta. Pazite članak 9. stavak 7. je potpuno jasan. On daje pravo nama, ovom Parlamentu da odgovornost preuzmemo na sebe a da pri tome ne povrijedimo ni Vladu ali prije svega mislim da je svima ovdje siguran sam cilj da dođe treći operater. Kada bi mi ovdje mogli dobiti garanciju da će doći treći operater, ja bih glasao za prvih pet ljudi u HT-u samo da se i dogodi to da dođe treći operater. Jer može se dogoditi sljedeće, ja ću hipotetički. Da dođe treći operater, da bude mali satelit jednog od dva ovih koji jesu i da funkcionira i nefunkcionira a tržište da to ne osjeti. Ja bih bio za to da oni svih pet predlože, ja bih digao obadvije ruke u zrak samo da se dogodi da se smanji cijena impulsa. Mene ne zanima ni tko će biti treći operater, ne zanima me je li u pravu HT ili VIP, ne zanima me jesu li ovi svi tri ili svih pet onakavi kako kaže ministar Kalmeta, mene zanima da za par mjeseci imamo cijenu impulsa 50% jeftiniju nego što imamo danas, samo to me zanima. I jedini je to interes. A sve drugo mi nije interes. Ako netko može garantirati da će se to i dogoditi ali onda da snosi odgovornost ako se to ne dogodi. Da snosi odgovornost od svih nas. Onda sam ja za svaku varijantu. Ali što se tiče samog zakona Zakon je potpuno jasan, članovi Vijeća agencije i upravitelji agencije ne mogu biti državni dužnosnici, osobe koje obnašaju dužnost u tijelima političke stranke niti osobe koje su u radnom odnosu ostvaruju utjecaj ili obavljaju druge poslove u pravnim osobama na koje se primjenjuju odredbe ovog zakona. Sada ću stati, odredbe ovog Zakona se primjenjuju i na HT i na VIP i na sustav veza i komunikacija i na puno toga. Znači unutra su svi oni a neki od njih još nisu dali otkaz. A obavljaju djelatnost u području telekomunikacija niti mogu biti vlasnici ili suvlasnici ili članovi njihovih uprava. Znači ne trebamo mi sumnjati kao što ne sumnjamo ali smo dužni provoditi zakon. Ako zakon nije dobar onda moramo mijenjati zakon ali dokle je zakon ovakav nema razloga da ga ne primjenjujemo pošto smo ionako svi ovdje iskreno uvjereni da želimo da se cijena impulsa smanji a kako će se tko zvati pa baš građane briga kako se to zove, on hoće da mu je 50% jeftinije i da on može svome djetetu, a već danas djeca od 10 godina hoće da imaju te mobitele, pa onda mu na kraju dođe mobitel skuplje nego hrana, stan i još štošta zajedno. Prema tome, ajmo mi učiniti nešto da građani to osjete, a sve drugo nije toliko važno. Prema tome, ja vas pozivam da još jedanput ovo vratite na Odbor za izbor i imenovanje koji može, mora i treba i znati će kako da ovu stvar još jedanputa preispita i da je ili da određenom odlukom ovog Parlamenta zaštitimo i građane a i nas kao zakonodavce da se ne bi dogodilo da u dobroj vjeri, ali u dobroj mjeri netko izigrava naše povjerenje i da se ne dogodi smanjenje cijena impulsa. Hvala lijepa.
U ime Kluba Hrvatske demokratske zajednice, poštovani zastupnik Krešimir Ćosić, izvolite.
Štovani gospodine predsjedniče, dame i gospodo. Ova rasprava mi je iznenađujuća. Ja bih rekao ona je jedan dobar primjer lošeg ponašanja u kojem se gotovo svi problemi do krajnosti ispolitiziraju a zaboravlja se da ovako jednoj važnoj odluci se treba i može govoriti temeljem određenih stručnih elemenata. Natječajnu dokumentaciju nije nitko niti spomenuo. Vlada Republike Hrvatske je učinila sve pretpostavke da se posao dodjele koncecije trećem mobilnom operatoru za rad u GSM-u 1800 i UNTS-u obavi na najkorektniji, najkvalitetniji način. I to je točnom, da je Vlada mislila nešto drugo napraviti, Vlada ne bi uložila ne male napore da se raspiše natječaj javni, da se pripremi kvalitetna dokumentacija natječajna, o njoj ću nešto više reći, da je u izradi te natječajne dokumentacije sudjelovanje Fakulteta elektrotehnike i računarstva i najbolji stručnjaci toga fakulteta u namjeri da evolvuacija odnosno izbor onoga tko će dobiti koncesiju bude što je moguće korektniji, objektivniji i stručniji. I sada uz sve te napore Vlada Republike Hrvatske treba sumnjati, Vlada želi da Vlada duopol, pa to je gotovo nelogično sa svim onim što je Vlada do sada poduzela. Vlada je omogućila da se stvore uvjeti kao što sam rekao da se raspiše natječaj, kvalitetna dokumentacija i Vlada s pravom temeljem zakona koji je usvojen nedavno u ovom Saboru mora i ima obvezu imenovati agenciju. I ljudi koji sjede u toj agenciji zaslužuju povjerenje. Oni još nisu počeli ni raditi ni funkcionirati, a u njih se već sumnja, sumnja se u njihove odluke, sumnja se u njihove dobre namjere kao da ti ljudi nemaju nikakvu profesionalnu etiku, kao da nemaju nikakvu profesionalnu odgovornost prema onome što su učili, što su radili, kako su naučili razmišljati i donositi odluke i to je nedopustivo. Taj oblik ponašanja unosi sumnje unaprijed osuđuju se ljudi koji trebaju funkcionirati da su nemoralni, da će biti u sukobu interesa, a moram reći sam da poznajem kao profesor na tom fakultetu neke od tih ljudi i mogu reći da su korektni, odgovorni profesionalci. Ali ono što je najvažnije, oni će trebati donijeti odluku i oni će tu odluku trebati obrazložiti. Nije to nikakva odluka koja će biti tajna i nije to nikakva odluka koja može biti proizvoljna i koja može nekoga preferirati bez objektivnih kriterija koji su sastavni dio natječajne dokumentacije. I ti kriteriji u natječajnoj dokumentaciji kažu između ostalog, a ja ću se pokušati na brzinu sjetiti, najvažniji kriteriji koji će budući ponuđač morati, odnosno budući koncesionar zadovoljavati je doprinos razvoju hrvatskog gospodarstva. I molim vas lijepo, sada bi ti ljudi trebali napraviti nekakvu apsurdnu odluku ignorirajući činjenicu da se u evaluaciji tih kriterija, taj kriterij vrednuje sa 30%, drži se najvažnijim. Prema tome bit će zaista snažna recenzija ne samo onih koji će donositi odluku nego nakon donesene odluke stručne, političke i sveukupne javnosti da ustanovi da je ta odluka korektna ili nije korektna. I zašto sada prije nego što su ti ljudi počeli raditi mi već zaključujemo da je njihov rad u konfliktu interesa, da su njihove odluke u interesu HT-a ili VIP-neta. Zaista to nema razloga. Između ostalih u natječajnoj dokumentaciji se zahtjeva da se uvažavaju ja mislim sa 15% tehničke performanse budućeg koncesionara, njegova marketinška strategija i financijska strategija. Prema tome, natječajna dokumentacija je postavila agenciju u poziciju da uvažava neke objektivne vrijednosti, neke objektivne kriterije i neke performanse koje će pored svih onih koji će sudjelovati na tom natječaju zaista mali broj moći i biti u stanju zadovoljiti. Svakako nadam se i vjerujem kao svi mi, da će se pojaviti takav hrvatski konzorcij bez stranog operatora koji će sa hrvatskim znanjem, hrvatskim sposobnostima jer ne treba ne iskoristiti priliku i naglasiti da u Hrvatskoj postoji nekoliko fakulteta elektrotehnike i računarstva, da godišnje na tim fakultetima diplomira preko tisuću inžinjera i da ti inžinjeri u uvjetima da zaista nema hrvatskog mobilnog operatora jer netko je dobro rekao nema više Hrvatskog telekoma i ja se slažem da ga nema i Vlada će zaista morati učiniti sve da omogući hrvatskom konzorciju, a nadamo se da će se takav strukturirati, da funkcionira i da stvori sve uvjete da takav konzorcij bude temelj za razvoj hrvatskog gospodarstva posebno u ovom važnom tehnološkom sektoru. I evo, naglasio bih sljedeće. Treba raspravljati, ali treba raspravljati odgovorno. Sumnje ne mogu biti dio našeg svakodnevnog ponašanja koje suspendiraju sve objektivne kriterije koje je Vlada Republike Hrvatske ovom natječajnom dokumentacijom uspostavila i zaista nema razloga ne vjerovati da je ova hrvatska Vlada učinila sve preduvjete da se ovaj posao dodjele koncesije trećem mobilnom operatoru obavi na najmoguće bolji način u interesu Republike Hrvatske, u interesu hrvatskih građana, smanjenja cijene, povećanje kvalitete usluga i zbog toga Klub HDZ-a zaista bez ikakvih rezervi podupire prijedlog Vlade Republike Hrvatske za imenovanje ovih osoba kao budućih čelnika, odnosno članova Hrvatske Agencije za telekomunikacije. Hvala lijepo.
Hvala. Ispravak netočnog navoda, poštovani zastupnik Nenad Stazić.
Kolega Ćosić Vlada imenuje Agenciju. Pa ne govorimo o Agenciji, govorimo o Vijeću Agencije koje ima pet članova. Drugo, ne imenuje Vlada nego Sabor, pa zato ovdje i raspravljamo jer imenuje Sabor. Jer se radi o našoj odgovornosti, a ne o odgovornosti Vlade. I kad bi se radilo o odgovornosti Vlade, ne bih ni raspravljao nego bih sutra kada ovo Vijeće ne bi dovelo trećeg operatera koje može opstati, prozvao Vladu, a ovako će prozvat i vas i mene zbog čega se ne smanjuje cijena impulsa. Treće, sumnje ne smiju biti temelj našeg ponašanja. Ma sumnje u ovom slučaju moraju biti temelj našeg ponašanja jer postoji opravdana sumnja da će HT djelovati u svom interesu. Pa kako drugačije da djeluje nego u svom interesu, a njegov interes je dobit, što veća dobit i mi bismo bili minus inteligentni kada ne bismo shvatili interes HT-a i taj njegov interes je legitiman, ali mi moramo spriječiti to, spriječiti da taj njegov interes bude na štetu građana. Zato smo tu.
Dobro. Ovo je bio očiti lapsus kolege Ćosića. On je mislio da Vlada predlaže, ne da Vlada imenuje, jer je očito da Vlada predlaže, a Sabor imenuje i odlučuje. Poštovani zastupnik Dragutin Lesar.
Hvala lijepa poštovani gospodine predsjedniče. I gospodin ministar i kolege iz HDZ-a čude se našem strahu i sumnji da proces imenovanja članova vijeće neće proći na zadovoljstvo potencijalnih korisnika usluga trećeg operatera. A iz obrazloženja gospodina ministra izvukao sam sedam stvari, šest, koje upravo potvrđuju opravdanost straha. Prvo, jedno je vijeće pripremilo natječaj, uvjete natječaja, dokumentaciju, a drugo će izvršiti odabir po tom istom natječaju. Bilo bi logično da je vijeće koje je pokrenulo postupak i proceduru završi taj postupak, jer se može desiti da će novo vijeće reći da procedura koja je do sada pripremljena nije sukladno njihovim stavovima, mišljenjima, tumačenje propisa i bilo čega. Drugo, neosporno je da u prijedlogu sastava vijeća ima ljudi koji su bili, a i sami ste rekli do jučer jedan od njih, u radnom odnosu jednakog koncesionara. Jučer. Dakle da je sinoć Sabor o ovome raspravljao, bio bi klasični sukob interesa. Zašto sumnjam? Kako je, koji je interes, koji je motiv da nekome sa eventualno menadžerskim ugovorom iz HT-a jednog koncesionara odlazi u državnu službu. Ne vjerujem da će ovdje Vlada je omogućila da se stvore uvjeti kao što sam rekao da se raspiše natječaj, kvalitetna dokumentacija i Vlada s pravom temeljem zakona koji je usvojen nedavno u ovom Saboru mora i ima obvezu imenovati agenciju. I ljudi koji sjede u toj agenciji zaslužuju povjerenje. Oni još nisu počeli ni raditi ni funkcionirati, a u njih se već sumnja, sumnja se u njihove odluke, sumnja se u njihove dobre namjere kao da ti ljudi nemaju nikakvu profesionalnu etiku, kao da nemaju nikakvu profesionalnu odgovornost prema onome što su učili, što su radili, kako su naučili razmišljati i donositi odluke i to je nedopustivo. Taj oblik ponašanja unosi sumnje unaprijed osuđuju se ljudi koji trebaju funkcionirati da su nemoralni, da će biti u sukobu interesa, a moram reći sam da poznajem kao profesor na tom fakultetu neke od tih ljudi i mogu reći da su korektni, odgovorni profesionalci. Ali ono što je najvažnije, oni će trebati donijeti odluku i oni će tu odluku trebati obrazložiti. Nije to nikakva odluka koja će biti tajna i nije to nikakva odluka koja može biti proizvoljna i koja može nekoga preferirati bez objektivnih kriterija koji su sastavni dio natječajne dokumentacije. I ti kriteriji u natječajnoj dokumentaciji kažu između ostalog, a ja ću se pokušati na brzinu sjetiti, najvažniji kriteriji koji će budući ponuđač morati, odnosno budući koncesionar zadovoljavati je doprinos razvoju hrvatskog gospodarstva. I molim vas lijepo, sada bi ti ljudi trebali napraviti nekakvu apsurdnu odluku ignorirajući činjenicu da se u evaluaciji tih kriterija, taj kriterij vrednuje sa 30%, drži se najvažnijim. Prema tome bit će zaista snažna recenzija ne samo onih koji će donositi odluku nego nakon donesene odluke stručne, političke i sveukupne javnosti da ustanovi da je ta odluka korektna ili nije korektna. I zašto sada prije nego što su ti ljudi počeli raditi mi već zaključujemo da je njihov rad u konfliktu interesa, da su njihove odluke u interesu HT-a ili VIP-neta. Zaista to nema razloga. Između ostalih u natječajnoj dokumentaciji se zahtjeva da se uvažavaju ja mislim sa 15% tehničke performanse budućeg koncesionara, njegova marketinška strategija i financijska strategija. Prema tome, natječajna dokumentacija je postavila agenciju u poziciju da uvažava neke objektivne vrijednosti, neke objektivne kriterije i neke performanse koje će pored svih onih koji će sudjelovati na tom natječaju zaista mali broj moći i biti u stanju zadovoljiti. Svakako nadam se i vjerujem kao svi mi, da će se pojaviti takav hrvatski konzorcij bez stranog operatora koji će sa hrvatskim znanjem, hrvatskim sposobnostima jer ne treba ne iskoristiti priliku i naglasiti da u Hrvatskoj postoji nekoliko fakulteta elektrotehnike i računarstva, da godišnje na tim fakultetima diplomira preko tisuću inžinjera i da ti inžinjeri u uvjetima da zaista nema hrvatskog mobilnog operatora jer netko je dobro rekao nema više Hrvatskog telekoma i ja se slažem da ga nema i Vlada će zaista morati učiniti sve da omogući hrvatskom konzorciju, a nadamo se da će se takav strukturirati, da funkcionira i da stvori sve uvjete da takav konzorcij bude temelj za razvoj hrvatskog gospodarstva posebno u ovom važnom tehnološkom sektoru. I evo, naglasio bih sljedeće. Treba raspravljati, ali treba raspravljati odgovorno. Sumnje ne mogu biti dio našeg svakodnevnog ponašanja koje suspendiraju sve objektivne kriterije koje je Vlada Republike Hrvatske ovom natječajnom dokumentacijom uspostavila i zaista nema razloga ne vjerovati da je ova hrvatska Vlada učinila sve preduvjete da se ovaj posao dodjele koncesije trećem mobilnom operatoru obavi na najmoguće bolji način u interesu Republike Hrvatske, u interesu hrvatskih građana, smanjenja cijene, povećanje kvalitete usluga i zbog toga Klub HDZ-a zaista bez ikakvih rezervi podupire prijedlog Vlade Republike Hrvatske za imenovanje ovih osoba kao budućih čelnika, odnosno članova Hrvatske Agencije za telekomunikacije. Hvala lijepo.
Hvala. Poštovani zastupnik Miljenko Dorić.
Gospodine predsjedniče, gospodine ministre, kolegice i kolege. Ja ću ovdje govoriti kao član Odbora za izbor i imenovanja. Najprije bih rekao gospodinu ministru da ja nisam od onih ljudi koji a priori sumnjaju u sve i svakoga, dapače ja imam uvijek pozitivistički pristup dok mi se jasno argumentima ne dokaže drugačije. Ja gospodine ministre ne sumnjam u ljude, već u odabranu metodologiju. Jasno je svima i nitko ne osporava da je Vlada službeni predlagatelj kandidata za Vijeće. Jasno je svima da smo mi u Saboru oni koji donosimo konačnu odluku. Ako Sabor donosi konačnu odluku, zar nije logično da što veći broj naših radnih tijela ima mogućnost raspravljati i prevenirati ovakve rasprave na plenearnoj sjednici. To čine parlamenti u svim zemljama svijeta. Na radnim tijelima riješavaju 90% onoga što mi nažalost ovdje odrađujemo i peremo prljavo rublje, nepotrebno. Mi smo gospodin Stazić i ja jutros molili gospodina Glavaša da vidimo da li to možemo odraditi na samoj sjednici Odbora za izbor i imenovanje, on je rekao da naš odbor dakako nije nadležan da mi možemo raspravljati, naše mišljenje ne obvezuje. No, svejedno smatram da bi bilo dobro da smo to odradili, jer ne samo da gospodin Lesar sad je malo prije rekao kao član Sabora nije imao mogućnost doznati koliko se ljudi prijavilo, nije imao mogućnost jasno vidjeti životopise prijavljenih kandidata niti bilo što o njima. Nego ni mi članovi Odbora za izbor, imenovanje nismo imali mogućnost uvida u te osnovne podatke, što mislim da nije u redu. Nismo imali nikakvog uvida u to. A ovdje bih ja morao dignuti ruku za 5 ljudi, jer me uvjerava Vlada da su baš oni najbolji, po kojim kriterijima ne znam. Zar nemam mogućnost ni pravo posumnjati u to da možda među ostalim kandidatima ima nekog jednako dobroga, čak i da ne postoji sukob interesa, za koji smatram da ima, čak i u tom slučaju mislim da ne bi bilo dobro da smo ovom metodologijom išli ka sastavu Vijeća. Na ovaj način uvijek, evo već niz puta u ovih 9 mjeseci otvaramo vrata, prostor sumnjama sukobima i intrigama nekakvim političkim trakavicama. Ja smatram da zaista moramo na radnim tijelima počet puno više i puno kvalitetnije raditi. Vjerujte sigurno bi prevenirali veliki dio ovih nepoznanica, rasprava, osim nako nekome nije stalo da na ovaj način kroz političke intrige i sukobe kamufliramo nešto drugo. I tu dozvoljavam da postoji takva mogućnost. Naš je odbor danas trajao, imali smo ne znam 7, 8 točaka, trajao je isto toliko minuta. Smatram da smo imali mogućnost još pola sata sigurno posvetit ovoj točki i to bih predložio gospodinu Glavašu i svim ostalim predsjednicima odbora da se zaista pokušamo radna tijela pretvorit u tijela koja će čistit puno ovakvih nepoznanica i na plenearnoj sjednici se riješiti ovakvih nepotrebnih svađa pred Hrvatskim auditorijem. Hvala lijepo.
Hvala. 13,55 je isteklo vrijeme za prijavu za raspravu po ovoj točci dnevnog reda. Ispravak netočnog navoda, zastupnik Branimir Glavaš, izvolite.
A opet moram ponoviti. Stvara se netočna slika o tome iz izlaganja kolege, da je naš odbor nadležan za ova imenovanja. Naš odbor nije nadležan i mi ne možemo raspravljati o nečemu što nam poslovnik ne dozvoljava a taj poslovnik je donijela vaša prošla bivša koalicijska vlast. Prema tome, da ste u onome mandatu dozvolili da se o takvim stvarima raspravlja mi bi danas nastavili raspravljati o tome. Hvala.
Hvala lijepa. Ministar Božidar Kalmeta, završno izlaganje. Izvolite!
Uz ono sve što sam rekao želim još jedanputa ponoviti da nema sukoba interesa. Sukoba interesa bi bilo kad bi određeni ljudi radili i u poduzeću i bili članovi Vijeća Agencije za telekomunikacije. Ovo je profesionalni odnos. Oni ne mogu ako su zaposleni u vijeću agencije onda je to njihov profesionalni odnos i ne mogu imati nikakav drugi radni odnos. Prema tome, tu onda nema i ne može biti sukoba interesa. A to što je netko nekada radio negdje pa sada mi mislimo da bi zato on trebao biti povezan s tom firmom gdje je radio a na primjer što netko koji nije radio nikada u nekoj firmi ne može biti povezan s tom firmom isto. Itekako može. Prema tome, mislim da to na taj način postavljati nije korektno a pogotovo nije korektno prema ljudima koji su cijeli svoj život, a ovi ljudi su stakvi, radili svoj posao korektno, profesionalno i pošteno. Ja sam uvjeren da će oni i ubuduće raditi svoj posao profesionalno, korektno i pošteno. Još jednom želim kazati da je ova Vlada doista napravila ogroman napor i ovo moje ministarstvo i državni tajnik tu koji sjedi jedan ogroman posao skupa sa fakultetom, FER-om i sa vijećem napravili smo jedan ogroman posao da dođemo do ovoga gdje smo danas a mi smo praktički pred ulazom trećeg operatora u Republiku Hrvatsku i svime onime dobrim što će se time dogoditi od sniženja cijena pa nadalje. Ja sam uvjeren da će ovo tijelo kad se imenuje da će nastaviti ovaj posao koji je započelo vijeće i da ćemo mi u svakom slučaju vrlo brzo i vrlo skoro nakon što bude zaključen natječaj, nakon što budu otvorene ponude dobiti tog jako željenog trećeg operatora u mobilnoj telefoniji u Republici Hrvatskoj.
Hvala lijepa. Zaključujem raspravu. Prekidam sjednicu. Nastavak u 15 sati, glasovanje o raspravljenim točkama dnevnog reda u ovom dijelu zasjedanja. Molim zastupnice i zastupnike da budu u 15 sati u dvorani da bi mogli prema svemu sudeći mi bi glasovanje mogli obaviti za manje od sat vremena. Prijedlog odluke o imenovanju predsjednika, zamjenika predsjednika i članova Vijeća Hrvatske agencije za telekomunikacije. Dajem na glasovanje prijedlog odluke. Tko je za? Hvala. Protiv? Hvala. Suzdržan? Hvala. Utvrđujem da je sa 77 glasova za i jednim suzdržanim donesena Odluka o imenovanju predsjednika, zamjenika predsjednika i članova Vijeća Hrvatske agencije za telekomunikacije u sastavu kako je predloženo odlukom Vlade.
Kolegice i kolege prvo je Prijedlog odluke o razrješenju i izboru predsjednika Odbora za vanjsku politiku Hrvatskoga sabora. Prijedlog je da se razriješi mr.Neven Jurica i da se za predsjednika Odbora za vanjsku politiku Hrvatskoga sabora izabere gospodin Gordan Jandroković.
Otvaram raspravu. Zaključujem raspravu. Dajem na glasovanje prijedlog odluke. Tko je za? Hvala. Protiv? Hvala. Suzdržan? Hvala. Utvrđujem da je odluka donijeta jednoglasno sa 78 glasova. Izvolite dalje predsjedniče.
Prijedlog odluke o razrješenju i izboru člana Odbora za vanjsku politiku Hrvatskoga sabora. Prijedlog je da se razriješi dužnosti člana Odbora za vanjsku politiku Hrvatskoga sabora gospodin Gordan Jandroković te da se za člana Odbora za vanjsku politiku Hrvatskoga sabora izabere gospođa Ivanka Roksandić.
Hvala. Otvaram raspravu. Zaključujem raspravu. Dajem na glasovanje prijedlog odluke. Tko je za? Hvala. Protiv? Suzdržan? Utvrđujem da je predložena odluka donijeta jednoglasno sa 78 glasova. Izvolite dalje.
Sljedeći je Prijedlog odluke o razrješenju i izboru predsjednika i člana Odbora za gospodarstvo, razvoj i obnovu Hrvatskoga sabora. Prijedlog je da se razriješi dužnosti predsjednika Odbora za gospodarstvo, razvoj i obnovu Hrvatskoga sabora gospodin Gordan Jandroković te da se razriješi dužnosti člana Odbora za gospodarstvo, razvoj i obnovu Hrvatskoga sabora gospodin Dragutin Pukleš te da se za predsjednika Odbora za gospodarstvo, razvoj i obnovu Hrvatskoga sabora izabere gospodin Dragutin Pukleš te da se za člana Odbora za gospodarstvo, razvoj i obnovu Hrvatskoga sabora izabere gospodin Gordan Jandroković.
Hvala. Otvaram raspravu. Zaključujem raspravu. Dajem na glasovanje prijedlog odluke. Molim tko je za? Hvala. Protiv? Suzdržan? Utvrđujem da je jednoglasno sa 78 glasova za donijeta predložena odluka. I čestitam predsjedniku Odbora za gospodarstvo, razvoj i obnovu Hrvatskoga sabora gospodinu zastupniku Dragutinu Puklešu na izboru. Idemo dalje.
I još zadnji Prijedlog odluke o razrješenju i izboru člana Odbora za europske integracije Hrvatskoga sabora. Prijedlog je da se razriješi dužnosti člana Odbora za europske integracije Hrvatskoga sabora gospodin Gordan Jandroković te da se za člana Odbora za europske integracije Hrvatskoga sabora izabere mr.Vlado Jelkovac.
Hvala. Otvaram raspravu. Zaključujem raspravu. Dajem na glasovanje Prijedlog odluke? Tko je za ovaj Prijedlog? Hvala. Protiv? Hvala. Suzdržan? Određujem da je Odluka donijeta jednoglasno sa 78 glasova i čestitam i gospodinu zastupniku Gordanu Jandrokoviću na izboru za mjesto predsjednika Odbora za vanjsku politiku Hrvatskog sabora. Gospođe i gospodo zastupnici, prekidam sjednicu. Nastavak je u srijedu 22. sa dnevnim redom prema redoslijedu kako je utvrđeno kod utvrđivanja dnevnog reda. Hvala lijepa. Molim predsjednika Odbora za izbor, imenovanja i upravne poslove gospodina Branimira Glavaša da obrazlaže prijedloge Odbora. Izvolite.
Hvala lijepa gospodine predsjedniče, kolegice i kolege. Krenuli bi od Prijedloga odluke o izboru člana Odbora za pravosuđe Hrvatskog sabora. Odbor za izbor i imenovanja predlaže Hrvatskom saboru da se za člana Odbora za pravosuđe Hrvatskog sabora izabere gospodin zastupnik Željko Ledinski.
Hvala. Otvaram raspravu. Zaključujem raspravu. Molim uključite se. Dajem na glasovanje Prijedlog ove odluke. Rezultat. Utvrđujem da je za člana Odbora za pravosuđe Hrvatskog sabora izabran gospodin zastupnik Željko Ledinski sa 94 glasa za, 3 suzdržana i 3 protiv. Izvolite dalje.
Odbor predlaže Prijedlog odluke o izboru člana Odbora za useljeništvo Hrvatskog sabora i također predlaže da se za Odbor za useljeništvo Hrvatskog sabora izabere zastupnik HSS-a gospodin Željko Ledinski.
Hvala. Otvaram raspravu. Zaključujem raspravu. Molim uključite se. Glasovanje. Rezultat. Utvrđujem da je gospodin Željko Ledinski sa 99 glasova za, 2 suzdržana i 2 protiv izabran za člana Odbora za useljeništvo. Izvolite dalje.
Odbor predlaže da se za člana Odbora za pretstavke i pritužbe Hrvatskog sabora također izabere zastupnik Željko Ledinski.
Hvala. Otvaram raspravu. Zaključujem raspravu. Molim uključite se. Glasovanje. Rezultat. Utvrđujem da je gospodin Željko Ledinski izabran za člana Odbora za predstavke i pritužbe sa 102 glasa za, 3 suzdržana i 2 protiv. Izvolite dalje.
Prijedlog odluke o imenovanju predsjednika i članova Odbora državne nagrade športa, Franjo Bučar. Za predsjednika Odbora za državne nagrade športa Franjo Bučar prijedlog je Odbora da se imenuje prof.dr. Mato Bartolući, za članove Odbora društva nagrade športa Franjo Bučar prijedlog je da se imenuju: zastupnica Danira Bilić, zastupnik Perica Bukić, gospodin Ante Kostelić, zastupnik Lino Červar, gospodin Antun Vrdoljak, gospodin Edo Peci, gospodin Mile Dumančić i gospodin Damir Vrbanović.
Gospodine predsjedniče, kolegice i kolege zastupnici želim svakako ovdje na sjednici u okviru rasprave reći svoje mišljenje o predloženim kandidatima za članove Odbora državne nagrade športa Franjo Bučar, danas sam izrekla i na ponovno hitno sazvanoj sjednici Odbora za izbor i imenovanje. Državna nagrada športa Franjo Bučar je najviše priznanje koje Republika Hrvatska dodjeljuje športašima i drugim fizičkim osobama koje sudjeluju u obavljanju sportskih djelatnosti te pravnim i fizičkim osobama koje obavljaju športsku djelatnost. Državna nagrada se može dodijeliti drugim pravnim i fizičkim osobama zaslužnim za razvoj športa u Republici Hrvatskoj. Predlagatelj članova ovog Odbora za dodjelu državne nagrade je nadležni ministar. Na žalost na sjednici Odbora nije bilo ovlaštenog predlagatelja mi smo o tome raspravljali bez prisutnosti ministra ili nekoga iz nadležnog Ministarstva. Izreći ću ono što sam izrekla i na sjednici Odbora, protivim se tome da ako se već u ovakve odbore imenuju i članovi iz reda zastupnika, da se ti članovi imenuju samo iz jedne stranke. Obzirom da od ovoga mandata u ovom Hrvatskom saboru sjedi nekoliko stvarno vrsnih športaša i športašica, predložila sam da umjesto jednog od ova tri člana iz Kluba HDZ-a kojima ja izražavam svoje divljenje za sve ono što su postigli i još uvijek postižu u sportu, da se predloži kolegica Biserka Perman, članica Kluba SDP-a, vrhunska sportašica. Na neki način ona bi tu pokrivala i ono što se uobičajeno zove "mali sportovi". Kada kažem pod navodnicima mali sportovi, to su zapravo oni sportovi koji nemaju toliku medijsku prisutnost kao što to imaju neki drugi...
Molim pozornosti kolegice i kolege.
Imam pripremljen i ja njen životopis, na žalost na sjednici Odbora nije prihvaćeno da bude Biserka Perman jedna od predloženih kandidatkinja za članove ovog Odbora, to sam bila predložila da probamo prema ministru nadležnom poslati obrazloženje da ga molimo da još jednom preispita svoj prijedlog. Nadalje, protivim se tome i ne vidim apsolutno nikakvog razloga da ovakav jedan državni odbor budu dva predstavnika Hrvatskog nogometnog saveza. Time valjda pokazujemo i djelatno da je očito ovoj Hrvatskoj jako bitno stanje u nogometu i valjda će nam i ubuduće biti bitnije ljubavni život naših jadnih nogometaša, pa baš zbog toga je potrebno da baš budu dva predstavnika Hrvatskog nogometnog saveza. Nadalje, još jedan prijedlog koji sam imala, na žalost moram kazati to mi je izuzetno žao da nije prošao. Predložila sam da umjesto recimo jednog od ovih članova predloženih ispred Hrvatskog nogometnog saveza da predložimo gospodina Ratka Kovačića, imam i njegov životopis, on je inače predsjednik Hrvatskog športskog saveza invalida, također naš istaknuti paraolimpijac, sudionik na gotovo svim dosadašnjim paraolimpijskim igrama, on je inače i član izvršnog odbora Europskog paraolimpijskog odbora. Dakle, nešto kao pandan gospodinu Antunu Vrdoljaku koji je kao prijedlog, kao član Međunarodnog olimpijskog komiteta predložen u ovaj Odbor. Mislim da bi time još i dodatno odali priznanje svim onim sportašima invalidima koji su osvajanjem medalja na paraolimpijskim igrama nedavno u Ateni potvrdili da bez obzira na zdravstvene poteškoće i nedostatke koje imaju da su u stanju boriti se izboriti se i dostojno prdstavljati Hrvatsku i mislim da bi na ovaj način kroz prihvaćanje ovog prijedloga i ovaj Parlament odao im jedno dodatno priznanje za ono što čine na području uključivanja i invalida u svijet sporta. Izražavam dakle još jednom svoje žaljenje što niti jedan od ovih prijedloga nije prošao no, možda kroz raspravu ako se još netko javi, pa možda ovaj Parlament promjeni ovu prvobitnu odluku.
Hvala lijepa. Poštovani zastupnik Furio Radin.
Hvala lijepo gospodine predsjedniče. Ja bih samo vrlo kratko molio gospodina predsjednika Odbora gospodina Glavaša, ako je provjerio sljedeće činjenice kod biografije gospodina Vrdoljaka. Znači da li je provjerio, da li postojalo nešto što se moglo zvati reprezentacija na Sveslavenskom sletu koja je nastupala u Pragu 1948. godine, jugoslavenska ili Hrvatska ne znam, jer gospodin Vrdoljak tvrdi da je bio član takve reprezentacije. A drugo, da li odgovara istini ova rečenica koju gospodin Vrdoljak piše za sebe u trećem licu, tu je iskazao velike organizacijske rukovodeće sposobnosti koje inače rese njegovu marljivost. Da li to odgovara istini također? Hvala.
Predsjednik Odbora gospodin Branimir Glavaš, izvolite.
Pa evo ja ću, ja ću se samo malo osvrnuti na izlaganje gospođe Sobol. Istina je činjenica da je gospođa Sobol iznijela svoje prijedloge na Odbor za izbor i imenovanje i ti njeni prijedlozi su raspravljeni. Ja kao predsjednik Odbora stavio sam ih na glasovanje, oni nisu dobili potrebnu većinu da bi mogli biti pretočeni kao prijedlozi. Ja izražavam žaljenje, ali je to cijena demokracije, gdje se odluke donose većinom glasova i moram reći da su sve ove odluke donesene apsolutnom većinom glasova, dakle ne relativnom, nego aspolutnom. i da tvrdnja gospođe Sobol da predlažemo dva člana iz Hrvatskog nogometnog saveza, dva predstavnika Hrvatskog nogometnog saveza to ne odgovara činjenici. Dakle, samo je jedan od ovih predloženih predstavnik Hrvatskog nogometnog saveza i radi se o gospodinu Damiru Vrbaniću. Što se tiče pitanja za gospodina Vrdoljaka. Tu bi ja morao vidjeti. Dali ste primjedbu na čega? Četvrti pasus? Prihvatio se dužnosti predsjednika Organizacijskog odbora.
Kolegice i kolege molim vas, pa zašto neki, nekoliko pojedinaca. Nemojte kolega dobacivati, nemate pravo na to, jer jasno.
Tu je iskazao velike organizacijske rukovodeće sposobnosti koje inače rese njegovu marljivost. Što je tu čudno?
Dobro je, završi Branimire.
Što je tu čudno? Autor ovog životopisa nije gospodin Vrdoljak, nego njegovi suradnici. Njegovi biografi.
Molim vas, zaključite raspravu.
Ako nema drugih primjedbi..
Ima. Bila je još jedna primjedba.
Mislim ne znam, to ne znam. Provjerit ću pa ću vas izvijestit.
Dobro predsjedniče Odbora. Hvala lijepa. Ispravak netočnog navoda poštovana zastupnica Gordana Sobol.
Pa kolega Glavaš, možda sam se ja stvarno krivo izrazila. Ali ja jedino mogu onda ovako zaključiti, da dva člana su u ime nogometnog saveza..
Ako ste se krivo izrazili kolegice to nije ispravak netočnog navoda..
…zato što je..
To nije ispravak netočnog navoda ako ste se vi krivo izrazili.
Dobro, ali ovako, obzirom da je gospodin Glavaš rekao da nije točno da su … Hrvatskog nogometnog saveza, jedan obnaša funkciju dopredsjednika Hrvatskog nogometnog saveza, a drugi je napisao da obnaša dužnost člana Skupštine Hrvatskog nogometnog saveza. E pa oprostite možda nije napisao koje skupštine, možda Županijske. Ali obja dolaze iz svijeta nogometa.
Dobro. Molim vas kolegice i kolege, prema, molim vas, prema Zakonu o športu predsjednika i osam članova ove nagrade imenuje Hrvatski sabor na prijedlog ministra prosvjete i šport. Odbor za izbor, imenovanja je se tu pojavio jednostavno u jednom podupiratelju ove odluke, nije uopće ni trebao. Nije uopće ni trebao. To je prijedlog ministra prema zakonu i kakav je taj prijedlog Hrvatski sabor o njemu odlučuje i raspravlja i donosi konačnu odluku. Molim vas, hoćete biti kolegice i kolege, valjda ja imam pravo govoriti i dati objašnjenja. Za ove prijedloge koje je iznijela poštovana zastupnica Biserka Perman, Gordana Sobol za poštovanu kolegicu i zastupnicu Biserku Perman i za gospodina Ratka Kovačića. Moj je prijedlog i inicijativa da na sljedećoj sjednici Sabora idemo sa hitnom izmjenom Zakona o športu i da povećamo broj članova toga odbora, pa da uključimo onda i druge osobe i da se poveća taj broj osoba, broj članova odbora. A sada nema nam druge, nego glasovati o ovome prijedlogu i molim uključite se. Uključit se, molim. Glasovanje. Kasno. Izvolite glasovati. Kolega vrlo rado, pa ja vam, zašto bih ja vama skratio pravo na raspravu? Ni najmanje. Molim glasujte. Rezultat. Utvrđujem da je prijedlog odluke prihvaćen sa 67 glasova za, 8 suzdržanih i 29 protiv. Gospodine predsjedniče Odbora za izbor, imenovanje i upravne poslove, Branimir Glavaš, izvolite dalje.
Sljedeći je prijedlog odluke imenovanje Izaslanstva Hrvatskog sabora u Parlamentu, u Parlamentarni odbor za stabilizaciju i pridruživanje. Prijedlog je da se u Parlamentarni odbor za stabilizaciju i pridruživanje imenuje. Za predsjednika gospodin Gordan Jandroković, za potpredsjednike doktor Krešimir Čosić i magistar Neven Mimica. Za članove, Frano Matušić, Mario Zubović, Kajo Bučan, Danira Bilić, Ingrid Antičević-Marinović, Antun Vujić, Ivan Čehok, Vesna Pusić, Miroslav Rožić, Ante Markov, Valter Drandić i doktor Milorad Pupovac. Za zamjenike članova, doktor Drago Prgomet, Ivana Sučec-Trakoštanec, Karmela Caparin, doktor Petar Selem, doktor Marko Turić, Ivanka Roksandić, Marija Lugarić, doktor Ljubo Jurčić, doktor Mato Crkvenac, doktor Zlatko Kramarić, doktor Nikola Vuljanić, gospođa Ruža Tomašić, magistar Božidar Pankretić, gospodin Jozo Radoš i gospodin Jene Adam.
Hvala. Otvaram raspravu. Poštovani zastupnik Nikola Vuljanić, izvolite.
Molim vas samo da grešku ispravite, ja nisam doktor znanosti, pa da greška ne ode dalje i da se ne ponavlja greška.
Dobro. Zaključujem raspravu. Molim uključite se. Dajem na glasovanje prijedlog odluke o imenovanju Izaslanstva Hrvatskog sabora u Parlamentarni odbor za stabilizaciju i pridruživanje. Molim glasovanje. Rezultat. Utvrđujem da je ovaj Odbor izabran sa 101. glasom za i 3 suzdržana bez glasova protiv u predloženom sastavu. Izvolite dalje, gospodine Glavaš.
Slijedeći prijedlog odbora je Prijedlog odluke o razrješenju i imenovanju predsjednika i članova Odbora za dodjelu nagrade "Faust Vrančić". Prijedlog odluke Odbora za izbor i imenovanje glasio bi da se razriješi dužnosti predsjednik Odbora za dodjelu nagrade "Faust Vrančić" profesor doktor Leo Budin, da se razriješe dužnosti članovi Odbora za dodjelu nagrade "Faust Vrančić" profesor Mladen Franc, profesor Marin Hraste, diplomirani inžinjer Zvonimir Jakobović, diplomirani inžinjer Ivan Tudić i profesor Branka Žezlina. U Odbor za dodjelu nagrade "Faust Vrančić" prijedlog je da se imenuju za predsjednika prof.dr. Leo Budin. [[Upadica se ne čuje.]] Dobili ste zadnji puta, dobili ste, pod klupama morate imati. Prof.dr. Leo Budin. Za članove prof.dr. Igor Čatić, Tomislav Horvat prof., prof.dr. Marin Hraste, mr. Zvonimir Jakobović, prof.dr. Ante Markotić. Imate životopise u materijalima.
Hvala. Otvaram raspravu. Zaključujem raspravu. Molim uključite se. Dajem na glasovanje Prijedlog odluke o razrješenju i imenovanju predsjednika i članova Odbora za dodjelu nagrade "Faust Vrančić". Molim glasujte. Rezultat? Utvrđujem da je sa 96 glasova za, 2 suzdržana i 5 protiv donesena predložena odluka. Predsjednik Odbora za izbor, imenovanje i upravne poslove gospodin Branimir Glavaš, izvolite dalje.
Poštovani predsjedniče, kolegice i kolege! Odbor je danas na svojoj sjednici također imao na dnevnom redu Prijedlog odluke o razrješenju i imenovanju članova Povjerenstva za odlučivanje o sukobu interesa. Kratko ću vas podsjetiti da je prije pola godine imenovano Povjerenstvo za odlučivanje o sukobu interesa u sastavu od šest članova. Tada nije izabran jedan član. Nije izabran iz razloga što se oporbene stranke nisu mogle usaglasiti oko prijedloga, zajedničkog prijedloga obzirom da je Hrvatska narodna stranka stala čvrsto iza prijedloga svoga kandidata i jedan od šest izabranih članova je bio iz redova Hrvatske narodne stranke. Tada smo izabrali dakle tri članova iz redova zastupnika i tri člana iz redova uglednih stručnjaka, uglednika dakle koji su pokrivali to područje, šest članova. A prema zakonu u odbor, u Povjerenstvo o sukobu interesa bira se četiri zastupnika s tim da nijedan odnosno da dva zastupnika ne mogu pripadati istoj političkoj stranci. Jedino što zakon regulira to je da regulira da predsjednik Povjerenstva za sukob interesa obavezno mora biti zastupnik iz redova oporbe. Budući da SDP tada nije pristao i povukao je prvobitno datu kandidaturu gospođe Milanke Opačić. Nije pristao da sudjeluje gospođa Opačić u izbori, dakle povukli su taj prijedlog. Budući da ni Hrvatska seljačka stranka nije dala svoj prijedlog Hrvatska stranka prava je prije petnaestak ili mjesec dana ponuđena kao oporbena stranka da kandidira svoga člana kako bi se povjerenstvo kompletiralo sa sedam članova. Hrvatska stranka prava nije kandidirala svoga člana, vršene su konzultacije i pregovori i sa nekim drugim strankama i klubovima ne bi li kandidirali svoga sedmog člana povjerenstva. Obzirom da se u javnosti u proteklo vrijeme stvara jedna kriva slika, iskrivljena slika, jedna iskrivljena predodžba o radu tog povjerenstva, da vladajuća stranka kao najodgovornija politička snaga u ovome parlamentu različitim smicalicama i opstrukcijama onemogućava rad ovoga povjerenstva a što odgovorno u ime Kluba HDZ-a tvrdim da nije istina Hrvatska demokratska zajednica kao najodgovornija politička snaga i stranka u ovome parlamentu prema parlamentu i prema hrvatskom biračkom tijelu je odlučila da maksimalno se angažira oko toga kako bise povjerenstvo ekipiralo i kompletiralo čime bi bile stvorene pretpostavke da ovo povjerenstvo može normalno raditi po zakonu i Ustavu, dakle da polučuje one efekte koje hrvatski građani od ovoga povjerenstva očekuju. I zbog toga smo danas stavili tu točku na dnevni red upravo iz razloga jer je ovaj odbor nadležan za predlaganja, za davanja inicijativa i određena kadrovska predlaganja ovome Visokome domu a u čemu smo sudjelovali i prije šest mjeseci kada smo predlagali onaj sastav odnosno aktualni sastav povjerenstva pojedinačno i poimenično. Obzirom da to povjerenstvo istina i činjenica i ne radi i ne klapa na način, ne funkcionira na onaj način koji svi mi skupa i sve političke stranke i građani Republike Hrvatske očekuju Odbor za izbor i imenovanje se smatra odgovornim i obveznim da izanalizira i predloži ponovo određene korekcije sastava ovoga povjerenstva ovome Domu jer o tome će odlučiti ovaj Dom kako bi to povjerenstvo u najskorije vrijeme moglo što prije početi funkcionirati. Ja vas molim, nemojte dobacivati, dozvolite da završim.
[[Govornik naknadno uključen, ne čuje se.]] nemojte sami stvarati. Zastupniku treba omogućiti da mirno i nesmetano nastavi svoje izlaganje.
U tom smislu Odbor za izbor i imenovanja danas predlaže ovome Domu da se prihvati ostavka gospodina prof.dr. Željka Horvatića koja je upućena 7. listopoada 2004. godine na rad u ovome povjerenstvu te da se umjesto gospodina Željka Horvatića izabere novi član ovoga povjerenstva i to u osobi iz redova uglednih javnih djelatnika u osobi prof.dr. Milana Ramljaka. Zatim, što se tiče kompletiranja ovoga povjerenstva sa sedmim članom ovoga povjerenstva koji nije do sada bio izabran nakon inicijativa prema drugim političkim oporbenim strankama da se ovo povjerenstvo popuni njihovim prijedlogom, obzirom da nije bilo dobre volje da te političke stranke nominiraju i kandidiraju svoje članove Hrvatska demokratska zajednica je kao najodgovornija politička stranka obzirom da ima najviše mandata i obnaša vlast i u ovom parlamentu i izvršnu vlast u Republici Hrvatskoj inicirala kontakte i razgovore sa pojedinim zastupnicima s namjerom da ih se angažira i uključi u rad ovoga povjerenstva. Predstavnik nacionalnih manjina zastupnik gospodin Nikola Mak je prihvatio tu kandidaturu, svoju kandidaturu i po prijedlogu Hrvatske demokratske zajednice na današnjoj sjednici Odbora za izbor i imenovanje gospodin Nikola Mak je apsolutnom većinom glasova u Odboru za izbor i imenovanje kandidiran za sedmog člana dakle na ono nepopunjeno, ono upražnjeno mjesto Povjerenstva o sukobu interesa. Dakle, u duhu svega ovoga što vam govorim prijedlog je odbora za izbor i imenovanje da se za člana Povjerenstva za odlučivanje o sukobu interesa imenuje iz reda zastupnika gospodin Nikola Mak. Treći prijedlog treća korekcija sastava ovoga Povjerenstva je inicijativa da se inicijatva Prijedlog Odbora za izbor i imenovanje da se rada u Odboru za izbor i imenovanje razrješi gospodin Petar Marija Radelj. Da, oprostite rada u ovome Povjerenstvu. Člana u ovome Povjerenstvu razrješi gospodin Petar Marija Radelj. U materijalu koji j epred vama imate dopis koji je gospodin Petar Marija Radelj uputio Ustavnom sudu na ruke predsjednika Ustavnog suda gospodina Petra Klarića. Gdje gospodine Petar Marija Radelj obilježava taj svoj dopis od 27. rujna 2004. godine, odnosno, 25 pisan 27. urudžbiran na Ustavni sud REpublike Hrvatske, oznakama službena tajna, vrlo žurno i tako dalje. U dopisu možete vidjeti da gospodin Peatar Marija Radelj postavlja sam sebi pitanja iako je član toga Povjerenstva gdje on kaže čiji je član ako to tijelo uopće postoji, ipak utjecaj imaju političari i tako daljei tako dalje. Sada da ga ja ne čitam ja sam to pročitao na sjednici Odbora imate ga vi pred sobom. Imate ih vi pred sobom. Upućuje dakle pismo predsjednik Ustavnog suda a na koje se očituje predsjednik Ustavnog suda. Upućeno predsjeniku Sabora i predjsedniku i v/d predsjedniku Povjerenstva gospodinu Antonu Kapraljeviću također to pismo imate pred sobom. NO zbog javnosti ja ću pročitati nije dugo. Predsjedniku Ustavnog suda gospodin Petar Klarić piše 4. listopada 2004. godine. Gospodinu predsjedniku SAbora i gospodinu Kapravljeviću kao v/d predsjedniku Odbora. Poštovani gospodine predsjedniče, dana 27. rujna 200.4 zaprimio sam dopis gospodina Petra Marije Radelja člana Povjerenstva za sprečavanje sukoba interesa u obnašanju javnih dužnosti. Dopis je obilježen oznakom službena tajna s naznakom vrlo žurno, u njemu me gospodin Radelj u svojstvu člana povjerenstva imenovanog za provedbu Zakona o sprečavanju sukoba interesa u obnašanju javnih duzžnosti obaviještava da taj zakon u cijelosti smatra protuustavnim. Što potvrđuje i činjenicom da je Ustavnom sudu Republike Hrvatske do sad apodnio prijedlog za ocjenu njegove ustavnosti. TE niz drugih podnesaka vezanih u podzakonske akte uz njegovu provedbu. Iz dopisa je također razvidno da gospodin Radelj ima cjelovit uvid u stanje vezano uz imovinske karticed javnih dužnosnika, na što kao član Povjerenstva ima pravo. Dvojbeno je međutim ima li gospodin Radelj pravo samovoljno bez znanja i ovlaštenja povjerenstva upućivati dopise državnim institucijama sa sadržajem istim ili sličnim. Onome koji upućen Ustavnom sudu Republike Hrvatske. Također je dvojbena ovlast gospodin Radelja da samovoljn određuje što je službena tajna. Odnosno, da se u svojim dopusima koristi tom oznakom. Službena tajna, žurno i tako dalje. Sukladno navedenom smatram potrebnim da nadležna tijela provedu postupak i utvrde jeli gospodin Radelj prekoračio granice ovlasti. Odnosno jeli zlouporebio ovlasti člana Povjerenstva u konkretnom slučaju. U prilogu vam dostavljam presliku dopisa gospodina Radelja te prelikku dokumetnacije koja dokazuje da je osam sudaca Ustavnog suda Republike Hrvatske predalo svoje imovinske kartice neposredno nakon imenovanja 1999. godine, u skladu sa mjerodavnim propsima koji su u to vrijeme bili na snazi. Dakle, iz ovoga vidite da što je bio razlog što je bio razlog incijative razmatranja na tom odboru. I Odbor je zaključio da se razrješi dužnosti člana povjerenstva za odlučivanje u sukobu interesa gospodin Petar Marija Radelj a da se iz reda uglednih javih djelatnika umjesto gospodina Petra Marija Radelj imenuje prof. dr. Zdravko Tomac. Tko je prof. dr. Zdravko Tomac svima vam je poznato. Da. Svima vam je poznato, ugledni saborski zastupnik u više mandata dokazani hrvatski socijal demokrat. Dokazani rodoljub, domoljub i sudionik Vlade nacionalnog jedinstva kada je Hrvatskoj bilo najteže 1992. godine. [[Govornici govore u glas ne razumije se]]
Molim vas gospodine predsjedniče Glavaš. Zaustavite se za trenutak. Gospodine Glavaš.
Hvala lijepa ja sam završio.
Gospođe i kolege zastupnici, oni zastupnici koji drže da trabaju svoje stajalište izražavati smjehom, upadicama i sličnom to drže da je korektno ponašanje. Ne možete gospodine Vujić naučite se elementarnim pravilima, Pa vi ste bili ministar kulture kulturi. Ne možete. Isprvak netočnog navoda poštovani zastupnik Nenad STazić. Ili imamo prije povredu Poslovnika poštovana zastupnica potpredsjednica Vesna Pusić.
Zahvaljujem gospodine predsjednče. Predsjednik Odbora za izbor i imenovanja i upravne poslove povrijedio je članak 91. Poslovnika kojim se regulira što je u njegovoj nadležnosati, u nadležnosti odbora u ime kojeg on ovdje u Parlamentu izvještava. Gdje iz članka je jasno da apsolutno nije u nadležnosti da se iznose ocjene rada Odbora, i ../Govornik se isključio/ … ja vas molim. Evaluacije rada Odbora ili bilo kojeg tijela što se toga tiče. U nadležnosti je da se predlažu razrješenja i imenovanja a parlament donosi temeljem izvješća pojedinih tijela koje parlament imenovao donosi ocjenu o njihovom kvalitenom ili nekvalitetnom radu. Pa molim da se taj članak poštuje. I da se ne podlježe izazovu da se radi ono za što nismo pozvani.
Hvala lijepa. Prema odredbi članka 16. Zakona o sprečavanju sukoba inteersa u obnašanju javnih dužnosti. Povjerenstvo članove povjerenstva imenuje Hrvatski sabor na prijedlog Odbora za izbor, imenovanja i upravne poslove Hrvatskog sabora. Poštovana potpredsjednice i kolegice Vesna Pusić ne slažem sa sa vašom ocjenom da je povrjeđen Poslovnik članak 91. Jer prema članku 51. stavak 2. Poslovnika kada se podnosi izvješće ili prijedlog Saboru radno tijelo određuje izvjestitelja koji će prema zaključku radnog tijela na vlastiti poticaj ili na zahtjev Sabora na sjednici obrazložiti stajalište ili prijedlog radnog tijela. On je, predsjednik Odbora za izbor imenoavnje i upravne posslove gospodine Glavaš je obrazložio prijedlog Odbora za izbor i imenovanja s time što je on samo pročitao samo što je detaljnije obrazložio taj prijedlog nego što je napisan u pisanom obliku. Tako da se to ne radi o povredi Poslovnika. Drugo, ispravak netočnog navoda poštovani zastupnik Antun Vujić. DA prije toga kažem. Kolega Nenad Stazić. Kolega Vujić vi ste meni ja sam trebao vama kada ste mi upali po članku 214. da se zastupniku izriče opomena ako svojim upadicom ili na drugi način ometa govornika. Ja to nisam htio, jasno da to neću napraviti za vas niti u pogledu koga drugoga. Jer su upadice tako uobičajene. Onda nemojte ni vi reagirati kada sam vam ja na jedan fini način rekao vi ste kulturan čovjek, ministar kulture i nemojte upadicom. Budite kulturni. Ništa više [[Upadica: dr.Antun Vujić &quot;Ali ste mi sada dali riječ&quot;]] Nisam vam dao riječ.
Ali kako, pa rekli ste, sad ste vi komentirali i moj budući odgovor, kako bih ja ipak mogao nešto reći.
Na izlaganje predsjedatelja se ne može po Poslovniku odgovarati, pa molim onda poštovanog zastupnika Nenada Stazića, na ispravak netočnog navoda.
Netočno je tvrdnja gospodina Glavaša izrečena ili nekoliko puta pinovljena da je HDZ najodgovornija stranka u ovom Parlamentu. U ovom Parlamentu su sve stranke odgovorne i kao takve su vrlo odgovorno kod sastavljanja novog povjerenstva predložile gospodina Tadića u to povjerenstvo.
Molim vas kolegice i kolege.
Predložile vrlo odgovorno gospodina Tadića, cijenjenog člana stranke HSP-a, a HDZ je ne kao najodgovornija, nego kao najbrojnija stranka u ovom Parlamentu to odbio iz čistog straha da gospodin Tadić ne bude u tom povjerenstvu. ... [[Upadica se ne čuje, govornik nije uključen.]]
Ništa, ništa. Otvaram raspravu. Molim, vi ste imali kolegice Antunović ispravak netočnog navoda? Niste. Dobro. Lijepo. Otvaram raspravu. Poštovani zastupnik Antun Kapraljević, izvolite.
Gospodine predsjendiče, štovani kolegice i kolege. Evo danas bi ja trebao kao obnašatelj dužnosti predsjednika povjerenstva biti sretan, jer se ispunjava ono što smo mi čitavo vrijeme govorili, zanči od naše prve sjednice, tražili smo da se povjerenstvo kompletira, da nas bude 7 i da možemo kvalitetno raditi. Međutim, ja danas ni slučajno ne mogu biti sretan. Dapače, žalostan sam zbog načina popunjavanja povjerenstva. Prvo, danas sam sasvim slučajno otišao na sjednicu Odbora i sasvim slučajno na toj sjednici Odbora saznao da je prof. Horvatić podnio ostavku. Također sam sasvim slučajno saznao da i Petar Marija Radelj se danas razrješuje. Ni jednu ni drugu stvar mi u povjerenstvu nismo saznali prije. Zadržao bi se na ovome što se smjenjuje Petra Radelja. Mi smo od Ustavnog suda dobili dopis u kojem se nas izvješćuje da je možda Petar Radelj prekršio svoje ovlasti koje ima kao član povjerenstva. To, taj dopis je trebao biti u svakom slučaju jedna od točki povjerenstva. Znači trebali smo na povjerenstvu onako kako to Ustavni sud i traži od nas raspraviti o možebitnoj odgovornosti gospodina Petra Radelja. Mi to nismo raspravljali. Takav izvještaj mi nismo dostavili ni Odboru za imenovanje i to je jedino po čemu je Odbor za imenovanje mogao gospodina Petra Radelja razrješiti. Na ovaj način smatram da to prvo nije primjereno, a drugo ignorira se i dalje povjerenstvo. A da se vratim i na one opservacije na rad povjerenstva. Ja kao obnašatelj dužnosti predsjednika povjerenstva zalagao sam se, ovdje ću nabrojiti 5 stvari, a to je u prvom redu, inzistirao sam na provođenju zakona i htio sam da povjerenstvo u svakom slučaju poštuje zakon i izvršava zakon. Mi to nismo uspjeli napraviti. Također sam inzistirao i na rokovima, inzisitrao sam da mi kao povjerenstvo poštujemo rokove, znači da donesemo sve ono što trebamo donijeti, to je pravilnik, to je obrazac, sve ono što smo mi trebali donijet, inzistirao sam da mi poštujemo rokove, ali isto tako sam inzistirao da i svi oni koji su po zakonu obvezni inzisitrati i ispunajvati rokove, da ispunjavaju svoje rokove. Ni to nije ispoštivano. Tražio sam i tvrdi stav povjerenstva, znači da se taj stav ne mijenja po nekakvim stranačkim, političkim ili ne znam kakvim drugim interesima, nego da budemo ono što trebamo biti, što nam je zakon definira, neovisni. A to je ono čega od samog starta nije bilo. Nije nas bilo u proračunu, nije nas bilo u svim onim dopisima koje smo dostavili Vladi, Saboru, predsjedniku sabora, prerdsjedniku Vlade, predsjedniku Središnjega državnog ureda, svim tajnicima po raznoraznim državnim uredima, nikad nismo dobili nijedan odgovor. Znači, nismo bili neovisni. Također sam inzistirao na javnosti rada. Na onome što u zakonu piše da povjerenstvo mora biti javno, tj. da rad povjerenstva mora biti javan, jer zbog toga smo i formirani, zbog toga je zakon tako nas i definirao. Ni toga nije bilo, dapače, meni je na zadnjoj sjednici povjerenstva onemogućeno da istupam. Ali nemam ništa protiv, dapače, drago mi je. Bar sam se malo i odmorio. Međutim, sad bih se vratio na imenovanje svih ovih drugih članova, a i inače da se vratim i na sam naš rad. Ja sam upravo spremao izvješće Saboru, jer pošto nismo zadnje tri sjednice povjerenstva mogli održati zbog nedostatka kvoruma, pa sam izvješće Sabora već počeo pisati i htio ga predati kao obnašatelj dužnosti predsjednika, htio sam da se raspravi o radu povjerenstva, da vi svi kažete šta smo radili dobro, a šta smo radili lošte. To izvješće ću predati novinarima pa će javnost ocijenit da li smo radili dobro ili smo radili loše. ... [[Upadica se ne čuje.]] Jel mogu ja dalje? Mogu. Zbog svega ovoga, zbog načina na koji je ovo danas načinjeno, tj. na koji način je predloženo, znamo svi kako je predlagano prvo, svi klubovi su imali pravo predložiti svog kandidata. Ovaj put to HDZ nije dozvolio, svi klubovi su imali pravo predložiti svog vanjskog člana, ovaj put ni to HDZ nije dozvolio. Ovaj put predlaže se nešto za čega ja imao pojma nisam da će biti predložena dva kandidata danas vanjska člana. Međutimm, vidim da su neki kao što je to Forum hrvatske sloge, oni su već unaprijed znali da se rdi o dva kandidata, ja dok nisam došao na Odbor, nisam uopće znao da se radi o dva kandidata. Znači neki su bili daleko bolje informirani o tome šta će se danas desit i na koji način će se danas desit. Pokušavao sam u ime povjerenstva dogovoriti sastanak i sa predsjednikom Sabora, sa predsjednikom Vlade. U dva navrata sam pisao dopis i jednom i drugom, molio da cijelo povjerenstvo primi i da iznesemo probleme koje imamo i da ih pokušamo zajednički riješit, jer povjerenstvo u svakom slučaju nije formirano ni zbog HDZ-a, ni zbog HNS-a, ni zbog SDP-a, ni zbog HSS-a, ni zbog HSP-a nego zbog Hrvatske države. Jer hrvatska država je preko ovog povjerenstva trebala poslati svijetu sliku da želi obračunati sa korupcijom, kriminalom i ostalim stvarima, mi sada šaljemo drugačiju sliku. I zbog svega toga, zbog načina izbora, zbog načina smjena ja predlažem gospodo iz HDZ-a napravite svoj povjerenstvo, napravite povjerenstvo da to bude HDZ-ovo i Foruma hrvatske sloge i to će biti povjerenstvo koje će raditi onako kako vi želite, ja u takvom povjerenstvu sudjelovati ne mogu. Gospodine predsjedniče, ovim putem vas želim izvijestiti da podnosim ostavku na mjestu člana Povjerenstva, a sutra ću to dostaviti i u pisanom obliku. Zahvaljujem.
U ime Kluba SDP-a poštovana zastupnica Gordana Sobol. Izvolite.
Poštovani gospodine predsjedniče, kolegice i kolege zastupnici. U ime Kluba SDP-a odgovorno sada i ovako, ne znam da li pred javnošću sada više ili ne tvrdimo da se danas odigrala ponovno jedna velika farsa u režiji vladajuće stranke odnosno HDZ-a. Naime, danas je bilo jasno kada se negdje oko 11 sati nije moglo dobiti informacije iz stručnih službi Odbora o čemu se to radi u točki dnevnog reda, a nismo dobili nikakve papire, kada nam je rečeno papira još nema, bilo nam je jasno da se HDZ kako je to rekao predsjednik Odbora maksimalno založio da ovo Povjerenstvo za sprečavanje sukoba interesa konačno počne raditi i da ustvari nakon što smo vidjeli koji je prijedlog za članove Povjerenstva i mi u Klubu SDP-a možemo reći, kolegice i kolege iz HDZ-a danas ako izglasate ovakvo povjerenstvo vi ste ustvari dobili Povjerenstvo HDZ-a i poželit ćemo vam sreću u radu. HDZ je odlučio smijeniti neke članove Povjerenstva. Nama u SDP-u je jasno da vi to možete učiniti, bez obzira na nas u SDP-u ili bilo koga drugog u oporbi, ali nas sigurno danas, niti sutra niti bilo koji drugi dan nećete moći spriječiti da o tome i javno govorimo. Danas je na sjednici Odbora predloženo i usvojeno kao prijedlog Odbora da se na vlastiti zahtjev razrješi prof.dr. Željko Horvatić i tu je možda ipak jedan detalj bitan. Prof.dr. Željko Horvatić je 6. listopada uputio zahtjev za razrješenje a taj Forum hrvatske sloge iz papira se ne vidi na čiji zahtjev je prijedlog za dr. Milana Ramljaka uputio još 28. rujna. Tako da evo to je jedan mali detalj. Nakon što je dostavljeno pismo predsjednika Ustavnog suda upućeno gospodinu Kapraljeviću, vršitelja dužnosti predsjednika Povjerenstva, a to pismo predsjednika Ustavnog suda na znanje je poslano i predsjedniku Sabora. Koji dan iza toga opet taj famozni Forum hrvatske sloge predlaže opet se ne vidi iz papira, možda nedostaje čitave dokumentacije na čiji zahtjev predlažu kao stručnog vanjskog suradnika prof.dr. Zdravka Tomca i plus iz reda zastupnika danas dobivamo infomraciju i prijedlog da se naš kolega Nikola Mak predloži u ovo Povjerenstvo u biti na način da je HZD ustvari izbjegao konzultirati i tražiti pa možda i ne dobiti prijedloge od klubova, već je i po riječima koje je izgovorio ovdje predsjednik Odbora razgovarao sa pojedinim zastupnici, možda i zastupnicama i onda je očito došao do toga da je jedan kolega zastupnik iz redova nacionalne manjine odnosno iz reda vladajuće koalicije dobio pristanak da bude izabran u ovo Povjerenstvo. PO tome je kada se uzmu u obzir sada koji su to članovi tog Povjerenstva, kada pogledate na čiji prijedlog su došli i vanjski suradnici u ovo Povjerenstvo, onda je to definitivno po mišljenju SDP-a, Povjerenstvo HDZ-a i vladajuće koalicije. Dozvolite mi također da u ime Kluba SDP-a izrazim neslaganje i da u krajnjoj liniji na neki način zatražimo i objašnjenje, ja sam i danas na sjednici Odbora da ću to zatražiti redovnim putem, naime, tvrdimo da je Odbor za izbor i imenovanje i upravne poslove ustvari prekršio danas raspravljajući o ovoj temi, prekršio je Poslovnik i svoje ovlasti. Naime, iz Poslovnika, iz onoga što piše što je domena rada Odbora za izbor, imenovanja i upravne poslove ne proizlazi da je posao ovoga Odbora da ocjenuje da li je neki član nekog povjerenstva sutra možda nekog odbora saborskog prekršio možebitne svoje ovlasti. Dakle, na osnovu pisma predsjednika Ustavnog suda kojeg je zatražio a ja tvrdim da je očito predsjednik Ustavnog suda očito znao proceduru, zatražio je od povjerenstva, od gospodina Kapraljevića do malo prije vršitelja dužnosti predsjednika povjerenstva da da svoje obrazloženje da se vidi da li je eventualno došlo do prekoračenja ovlasti. Ne, Povjerenstvo se potpuno izbjeglo i danas na brzinu oko 9 i 30 10 sati ujutro sazvana sjednica Odbora sa ovom točkom dnevnog reda i danas je po mišljenju nas u Klubu SDP-a ustvari na sjednici Odbora se odigralo jedno malo istražno povjerenstvo valjda uvertira za ono drugo koje smo već formirali. Prema tome, u SDP-u smatramo da je prekršen Poslovnik, da ovo danas što se desilo ova smjena unutar Povjerenstva za sprečavanje sukoba interesa da je izašlo izvan okvira djelokruga rada odbora za izbor, imenovanje i upravne poslove i smatramo da prijedlog koji je došao pred nas zastupnike s jedne strane niti je legitiman niti je s druge strane, niti je legalan. Još jedamput ponavljam, preočito je bilo danas da je HDZ donio odluku, ja neću reći u ime Kluba SDP-a preko noći, jer po tome kako i na koji način su stizali prijedlozi ispred foruma Hrvatske sloge sada već možemo kazati rasadnika kadrova koji će valjda biti vanjski suradnici u ovom Povjerenstvu a možda sutra i u nekim drugim odborima, dakle da je HDZ odlučio da ovo Povjerenstvo postane skoro jednostranačko, mi u Klubu SDP-a odbijamo da na taj način HDZ vrši politiku i svoj odnos prema oporbenim strankama u Saboru i o ovome Prijedlogu se ne želimo na ovaj način danas očitovati.
Hvala lijepa. U ime Kluba HSP-a poštovani zastupnik Pero Kovačević.
Poštovani gospodine predsjedniče, kolegice i kolege. Budući ovdje opet spominjam da mi nismo htjeli dati svog kandidata moram još jedanput ponoviti, mi prvaši smo principijelni i dosljedni. i mi ne želimo sudjelovati u arsama i … [[govornik se ne razumije]] Rekli smo prvi puta da je sam zakon otišao u krive vode, da je naša dobra ideja razvodnjena, i da sadašnji zakon nije Zakon o spriječavanju sukoba interesa, već je riječ o Zakonu o..
Samo trenutak, molim vas nemojte ometati govornika odlaskom, nego predlažem da ga saslušate.
Također smo upozoravali da ni rad Povjerenstva nije onakav kakav bi trebao biti. Znamo i sami da već povjerenstvo trebalo podnijeti za prvih šest mjeseci izvješće o svome radu. Bilo je puno situacija koje povjerenstvo nije razriješilo i ono je po našem sudu, znači sudu Kluba HSP-a također postalo povjerenstvo za zataškavanje sukoba interesa i to je ono što se najgore moglo dogoditi u cijeloj ovom jednom dobru zamišljenom projektu od strane HSP-a koje je nažalost evo doživio potop na ovaj način kao što se dalje događa. Znači jedina mogućnost je prava da se vratimo na iskonske vode vezano za naš prijedlog Zakona o spriječavanju sukoba interesa, i da na taj način postignemo konsenzus i da stvarno vodimo i borbu i protiv kriminala i protiv svega ostaloga. I sami ste čuli otvoreno smo rekli, da i ovaj popis 200 trgovačkih društava također isto jedna farsa i lakrdija. I da smo mi iz početka bili protiv toga da državni dužnosnici sudjeluju u nadzornim odborima. Smatramo da nezaposleni mladi ljudi daleko bolje mogu obnašati tu dužnost, školovaniji su, a i ne remete zakone fizike da u isto vrijeme na više mjesta. Prema tome, zbog toga nećemo niti možemo davati takav prijedlog. Pokušali smo u 3. mjesecu spasiti situaciju, i predložili smo gospodina Tončija Tadića, ali onda ste vi bili protiv. Desna strana, HDZ-e bio protiv toga. I sad nas zvati da i opet idemo nekoga predlagat. Pa čujte, mi imamo svoje poštenje i čast, pa ne možemo i mi prodati ovako jednostavno, to je bitna razlika. E sad ajmo na jedan dio, ovo još nisam vidio varijantu za smjenu člana Povjerenstva na način na koji se provodi. Naime, Petar Marija … zamislite on se drznuo ovdje stoji, on se drznuo pitati predsjednika Ustavnog suda i članove Ustavnog suda zašto oni ne izvršavaju svoju zakonsku obvezu? Pa zamislite toga drznika, on se drznuo pitati takve jedne ljude. i šta oni mogu napraviti? Tražiti njegovu smjenu. Pa kud vodi ovakva priča? Pazite. Mi iz formalnih razloga, al i upitno ne raspravljamo mi o sadržaju, mi trebamo o sadržaju, da li se predsjednik Ustavnog suda i ovi članovi, da li su oni trebali izvršiti zakonsku obvezu, nego mi raspravljamo o formi. Pazite, on se drznuo njega pitati da, izvolite gospodine, vi članovi Ustavnog suda dostaviti svoje podatke. I gledajte i odmah se riješava promtno staljinistički. Smjeni čovjeka. i šta se poruka poručuje? Da se više nitko nije drznuo pitati za nekoga državnog dužnosnika … Ustavni sud, da li on izvršava svoju zakonsku obvezu? Zamislite, imamo sad tu situaciju iz formalnog razloga jednoga drznika, jel tako koji može pitati predsjednika Ustavnog suda da izvrši svoju obvezu, a imamo situaciju da su izgubljena jamstva Mečelja. i tu nitko se nije sjetio pitati predsjedniku Sabora pisati, di su ta jamstva? Evo Ljubo Jurčić je pitao, da je. Prema tome, sve ovo vodi na tu varijantu da mi ovdje više ne možemo u takvoj situaciji sudjelovati i raditi i normalno Klub HSP-a će napustiti ovu sabornicu. Hvala lijepa.
U ime Kluba HSS-a poštovani zastupnik Josip Vresk, izvolite.
Hvala lijepa gospodine predsjedniče. Naime, malo prije ponukan vašom izjavom gospodine predsjedniče da nije prekršen ni Poslovnik ni zakon. Moram reći nekoliko riječi o tome. Pročitat ću vam dvije točke iz dopisa Ustavnog suda Republike Hrvatske kojeg je potpisao predsjednik Ustavnog suda 4. listopada 2004. godine. Citiram "dvojbeno je međutim, ima li gospodin Radelj pravo samovoljno bez znanja itd." i drugi citat "također je dvojbena ovlast gospodina Radelja". Dopis Ustavnog suda naslovljen je Povjerenstvu za spriječavanje sukoba interesa u obnašanju javnih dužnosti na ruke gospodina Antuna Kapraljevića. Naime, doista jest da uobičajen postupak gospodina Radelja da na taj način komunicira sa Ustavnim sudom, to moram priznati. Ali je isto tako i sam Ustavni sud upotrijebivši riječ "dvojbeno je međutim," sugerira nadležnom Povjerenstvu, a to je Povjerenstvo za spriječavanje sukoba interesa da prvo raspravi pitanje ponašanja člana tog Povjerenstva, a tek nakon toga da pokrene pred nadležnim saborskim odborom, a tj. Odbor za izbor, imenovanja i upravne poslove, tj. da pod tim Odborom inicira postupak, da li da se razriješi ili naprosto da ne inicira takav postupak. Tj. obzirom da se ne radi o onom što nazivamo redovnim imenovanjima i redovnim razriješenjima članova pojedinih odbora i povjerenstava smatramo da Odbor za izbor, imenovanja i upravne poslove nije mogao, odnosno nije mogao biti nadležan za podnošenje takvog prijedloga Hrvatskom saboru. Druga je stvar što se tiče gospodina Horvatića, radi se o ostavci i to je njegov jednostavni čin. I drugo što želim reći, ovakvi postupci sve više doprinose tome da Povjerenstvo gubi autoritet, a ovime gubi i legitimitet. Naime, bio je dobar parlamentarni običaj da se kod popunjavanja mjesta u takvim povjerenstvima, odborima pita parlamentarne stranke, pita klubove, da im se dostavi razuman rok u kojem će oni predložiti svoje kandidate, ne stranačke kandidate, kandidate iz redova parlamentarnih zastupnika kao i kandidate koji nisu zastupnici, odnosni nisu članovi Parlamenta. Mislim da je ovim postupkom to prekršeno. i na kraju želim reći da nije dobro, obzirom na važnost ovog Povjerenstva važnost poslova koje će ono raditi ili bi trebalo raditi da se ovakve stvari, tako da nazovem slamaju preko koljena i zbog toga je Klub HSS-a neće sudjelovati u odlučivanju o ovom Povjerenstvu. Hvala lijepa.
Hvala lijepa. Zaključujem raspravu. Na prijedlog Kluba HDZ-a dajem na glasovanje ovaj prijedlog odluke. Tko je za? Hvala. Protiv? Suzdržan? Elektronsko glasovanje ne dolazi u obzir ako se, ako se na prijedlog Kluba traži glasovanje dizanjem ruke. Predsjednik Kluba HDZ-a je tražio glasovanje dizanjem ruke. … [[Upadica iz klupe, ne čuje se]] Utvrđujem da je sa 73 glasova za i 9 suzdržanih donesena odluka u predloženom obliku. Zaključujem ovu sjednicu Sabora. Iduća će biti zakazana na način na koji je to predviđeno Poslovnikom i zakonom. Gospođe i gospodo zastupnici nastavljamo sa radom na 10. sjednici Hrvatskog sabora. Na dnevnom redu je - Prijedlog zakona o izmjenama i dopunama Zakona o zakupu poslovnog prostora – Predlagatelj zastupnik Frano Piplović, prvo čitanje P.Z. br. 92 - Prijedlog zakona o izmjenama i dopunama Zakona o zakupu poslovnog prostora – Predlagatelj Klub zastupnika HNS-PGS, prvo čitanje P.Z. br. 93. Budući da se radi o dva Prijedloga zakona koji reguliraju istu materiju u skladu sa člankom 23. stavak 3. Poslovnika predlažem objedinjenu raspravu s time da predlagatelji mogu koristiti dodatnih pet minuta u raspravi. Je li se Sabor slaže sa time? Hvala. Dakle, molim zastupnika Franu Piplovića da obrazloži Prijedlog zakona.